2021, 24 İyul, şənbə, Bakı vaxtı 09:09\nPrezident Donald Trump-ın İranın mədəniyyət və tarixi yerlərinin vurula biləcəyi barədə hədələri İranda və bütün dünyada həyəcan yaradıb.\nHuman Rights Watch (HRW) beynəlxalq insan haqları təşkilatı bildirib ki, belə bir hərəkət hərbi cinayət sayıla bilər.\nİranın nüfuzlu komandanlarından biri olan Qassem Soleimani-nin öldürlüməsindən sonra yaranmış gərginlik şəraitində, yanvarın 4-də Trump yazdığı tvitdə bildirmişdi ki, ABŞ-ın İranda vurmağı planlaşdırdığı 52 hədəf arasında bu ölkənin “mühüm mədəniyyət abidələri də” var.\nBloomberg yanvarın 6-da yazır ki, ABŞ prezidentinin bu bəyanatının ardınca Twitter istifadəçiləri İranın görməli yerlərinin və tarixi abidələrinin fotolarını paylaşıblar.\nHRW bildirir ki, “hərbi məqsədlər üçün istifadə edilməyən mülki obyektlərə bilərəkdən edilən hücumlar qadağandır”.\nNyu Yorkda mənzillənmiş insan haqları təşkilatı qeyd edir ki, Cenevrə Konvensiyasının I protokolunun 53-cü maddəsi mədəniyyət obyektlərinə qarşı hərbi əməliyyatları qadağan edir.\nTəşkilatın bəyanatında deyilir ki, belə hərəkəti Amerika qanunları da qadağan edir.\nHRW-nin Vaşinqton direktoru Andrea Prasow deyib ki, ABŞ-ın Müdafiə Nazirliyi İranda belə obyektlərin vurulmayacağına təminat verməlidir.\nParisdə BMT-nin mədəniyyət və təhsil agentliyi UNESCO-nun başçısı Audrey Azoulay tarix və mədəniyyət abidələrinin bəşəri olduğunu vurğulayan bəyanat verib.\nİranda eramızdan əvvəl 518-ci ilə aid Persepolis xarabalıqları, 17-ci əsrin memarlıq incisi olan İsfahan məscidi və Tehrandaklı Gülüstan sarayı da daxil, UNESCO-nun “dünya mədəni iris siyahısında” olan 22 mədəniyyət abidəsi var.\nABŞ Prezidenti Donald Trump 17 gün Floridadakı iqamətgahında qalandan sonra yanvarın 5-də Vaşinqtona qayıdıb. Ağ evin məlumatına görə, Trump İraqı sanksiyalarla hədələyib, İranın mədəniyyət obyektlərini bombalamaq hədəsini bir daha dilə gətirib, İran hərbi komandir Qasem Soleimani-nin qətlinə görə intiqam almağa çalışarsa, “böyük cavab tədbiri” atılacağını vəd edib.\n“İraqda xeyli pul xərcləmişik”\nİraq parlamenti Soleimani-nin ötən həftə öldürülməsinə cavab olaraq ABŞ əsgərlərinin ölkədən çıxarılmasına qərar verib. Trump deyib ki, “bizə bunun əvəzinə ödəməyincə çıxmayacağıq”. İraqda ABŞ-ın hava bazası yerləşir.\n“Biz İraqda xeyli pul xərcləmişik. Bizim orada çox qeyri-adi hava bazamız var. Onu qurmaq milyardlarla dollara başa gəlib”, – Trump təyyarədə jurnalistlərə deyib.\nTehran Soleimani-nin qətlinə görə cavab addımı atarsa, ABŞ prezidenti İranın mədəniyyət obyektlərini vurmağı istisna etməyib. O, belə bir addımın beynəlxalq hüquq çərçivəsində hərbi cinayətə bərabər olacağı sarıdan öz administrasiyasının narahatlığını rədd eləyib.\nİrana “bizim adamları öldürməyə imkan verilir, onlara bizim adamlara işgəncə verərək şikəst etməyə imkan verilir, yol kənarına bombalar qoyaraq bizim adamları partlada bilirlər, amma biz onların mədəniyyət obyektlərinə toxuna bilmərik? Belə olmaz”, – Trump vurğulayıb.\nPrezidentin sözlərinə görə, İran tərəfdən cavab addımı “böyük cavab addımı” ilə nəticələnə bilər.\nTrump deyir ki, İraq ABŞ qüvvələrindən ölkədən çıxmağı xahiş edirsə və bunu səmimi etmirsə, “onlara əvvəllər heç vaxt görmədikləri sanksiyalar tətbiq edəcəyik. Bu, İrana sanksiyaları kölgədə qoya bilər”, – o vurğulayıb.\nKhamenei Soleimani üçün ağladı\nPompeo da hədələyir\nİraqlı deputatların yanvarın 5-də qəbul etdiyi qətnaməyə görə hökumət İslam Dövləti (İŞİD) ekstremist qruplaşmasına qarşı savaşan beynəlxalq koalisiyadan yardım istəməklə bağlı xahişini və bu, İraqda hərbi əməliyyatların başa çatması və qələbə əldə olunması ilə izah edilir.\nDeputatlar qətnamədə deyirlər ki, Baş nazir Adil Abdul-Mahdi hökuməti “İraq torpağında xarici əsgərlərin mövcudluğuna son qoymalı, onların istənilən səbəblə bu ölkənin torpağından, hava məkanından, suyundan istifadəsini qadağan etməlidirlər”.\nHazırda Birləşmiş Ştatların İraqda 5 minədək hərbi personalı var, əsasən müşavirlərdir.\nABŞ-ın dövlət katibi Mike Pompeo isə deyib ki, Tehran Soleimani-nin qətlinə görə qisas alarsa, İranın daha çox lideri hədəfə alınacaq.\nHəftəsonu çoxsaylı televiziya şoularına çıxan Pompeo deyib ki, İran ABŞ hədəflərini vurmaqdan ötrü İraq, Suriya, Yəmən, Livan və başqa yerlərdəki proksi qüvvələrindən istifadə edərsə, buna cavab ancaq həmin qüvvələrlə məhdudlaşmayacaq.\n“Onun yükünü İran və rəhbərliyi də daşıyacaq. Bunlar İran rəhbərliyinin növbəti qərarlarını çıxararkən nəzərə almalı olduğu vacib məsələlərdir”, – Pompeo deyib.\nİranın İslam İnqilab Keşikçiləri Korpusunun (İİKK) xarici qanadı olan Qüds qüvvələrinin komandiri Soleimani yanvarın 3-də Bağdad aeroportundan çıxarkən öldürülüb. O, regional səfərə çıxmışdı.\nBu hücum İranla Birləşmiş Ştatların münasibətlərində kəskin eskalasiya yaradıb, Tehran “ağır intiqam” vəd edib.


Uşağınız gec yatırsa...\nÇünki əksər ailələrdə yuxu rejimi ilə bağlı valideynlərlə uşaqlar arasında anlaşılmazlıqlar baş verir. Xüsusilə də, axşamlar günün yorğunluğundan xilas olmaq istəyən böyüklər üçün belə hallar daha xarakterikdir. Üstəlik, əgər evdə ata da, ana da işləyirsə, problem daha da dərinləşir. Ancaq ilk illərdən başlayaraq, uşağı yuxu rejiminə alışdırmaqla problemin qarşısını ala bilərsiniz.\nBəs elə isə uşaqlar niyə gec yatmaq istəyirlər? Təbii ki, bunun bir yox, bir neçə səbəbi var. İlk növbədə, 3-6 yaş dövründə olan uşaqlar qaydaları pozmaqla əslində valideynlərinin "səbir kasalarını" yoxlamağa çalışırlar. Əsasən bu "test" valideynlərin ən çox üzərində durduqları şeylər ətrafında baş verir (məsələn, indiki halda yuxu rejimi kimi). Digər tərəfdən, əgər evdə ata da, ana da işləyirsə, uşaq bu boşluğu doldurmaq üçün yatmaq istəmir. Başqa bir səbəb isə uşağın gecələr qorxduğu üçün yuxuya getməkdə çətinlik çəkməsidir. Yeri gəlmişkən deyək ki, belə problemlər daha çox məktəb yaşına çatmamış uşaqlar üçün xarakterikdir. Məktəb yaşına çatmış uşaqlarda isə bu problemin əsas səbəbi stresdir. Digər tərəfdən, bu problem uşağın həyatında baş verən hər hansı bir hadisəyə reaksiyası kimi də ortaya çıxa bilər. Məsələn, ailədə boşanma hadisəsinin baş verməsi və ya ailədə yeni uşağın dünyaya gəlməsi kimi... Təbii ki, uşaqların yaşadıqları bu cür problemləri vaxtında hiss etmək çox vacibdir. Bu baxımdan valideynlik təkcə fədakarlıq yox, həm də bilik və bacarıq deməkdir. Bu problemin baş verməsinin bir səbəb də ilk illərdə evdə müntəzəm yuxu rejiminin olmaması və ya yuxu rejiminə riayət edilməməsidir. Bəs uşaqlara yuxu rejimini necə aşılamaq olar? Bunun üçün ilk növbədə aşağıdakı maddələrə riayət etmək lazımdır:\nMəqalədə : Uşağınız gec yatırsa...


Azərbaycanlı dostu Zelenskinin prezident seçiləcəyinə əmin olduğunu deyir\n/ MULTİMEDİA / RADİO\n10:48 02.04.2019 (Yenilənib 18:05 01.04.2019)\nVladimir Zelenskinin yaxın dostu, "Voice of Azerbaijan” televiziya agentliyinin rəhbəri Şakir Eminbəyli deyir ki, Zelenskinin siyasi təcrübəsinin olmaması haqqında deyilənlər boş-boş sözlərdir\nŞakir Eminbəyli: “Zelenski Ukraynanı idarə etmək qüdrətində olan insandır”\n“Zelenski təpədən-dırnağa qədər doğru-dürüst insandır”. Bunu Sputnik Azərbaycan-a Ukraynada keçirilən prezident seçkilərinin birinci turunun qalibi Vladimir Zelenskinin yaxın dostu, “Voice of Azerbaijan” televiziya agentliyinin rəhbəri Şakir Eminbəyli deyib.\n“Onun hansısa qaranlıq işlərdə əli yoxdur, gözəl ailəsi və işi var. Bu adam sıfırdan özünü yaradıb. Onun prezident seçiləcəyinə yüzdə yüz əminəm və siyasi təcrübəsinin olmaması haqqında deyilənlər boş-boş sözlərdir. Zelenski prezident olacağı təqdirdə çox gözəl komanda yığıb ölkəni idarə etmək qüdrətində olan insandır” - o bildirib.\nQeyd edək ki, prezident seçkilərində keçirilən "exit poll"un nəticələri də Vladimir Zelenskinin qalib olduğunu göstərmişdi. İlk turun rəsmi nəticələri aprelin 10-dək elan ediləcək, namizədlərdən heç biri 50% həddini aşa bilməsə, aprelin 21-də ikinci tur keçiriləcək. Onun nəticələri isə mayın 1-dək açıqlanacaq. Ukrayna prezidentliyinə ən şanslı namizəd Vladimir Zelenski 2017-2018-ci illərdə Azərbaycana səfər edib.\nŞakir Eminbəyli geniş şərhinə audiofaylda qulaq asa bilərsiniz\nBir kəllə tapıblar, nə uşağındır, nə böyüyün - Lerikdə "evsiz" muzeydən REPORTAJ


Lukaşenkonun Ermənistana səfərini yarımçıq dayandırmasının səbəbi açıqlandı » Qlobal.Az\nQlobal.az "Report”a istinadən xəbər verir ki, bunu Ermənistanın baş naziri Nikol Paşinyan bildirib.\nNikol Paşinyan cavabında deyib: "Siz bizim Azərbaycanla münasibətimizin yetirincə yaxşı olmadığını, açıq deyəcəm münaqişədə olduğumuzu bilirizsiz. Biz Kollektiv Təhlükəsizlik Müqaviləsi Təşkilatı çərçivəsində bu məsələni müzakirə etmişik. Əlbəttə, hər dövlətin özünün maraqları var. Ancaq mən kollektiv maraqlarımızın da olduğunu qeyd etməliyəm. Mən şadam ki, biz bir yerdə işləyib, bütün nüansları müzakirə edib, ümumi qənatətə gələ bilərik”.


Koronavirus peyvəndi tapıldı? – İki ölkədən ŞAD XƏBƏR - xanimlar ucun qadin xeberleri\nYaponiyada koronavirusa qarşı ilk peyvəndin sınağı başlanıb.\nPublika.az xəbər verir ki, "AnGes" firmasında istehsal edilən DNA peyvəndi Osaka Universitetinin xəstəxanasında 30 nəfər üzərində tətbiq edilib.\nHər bir şəxsə iki ədəd peyvənd vurulub, həmçinin, 30 nəfər iki qrupa bölünüb. Bir qrupa daha yüksək dozada peyvənd vurulub. Peyvənd vurulmuş şəxslər 8 həftə boyunca nəzarət altında saxlanılacaq. İlkin mərhələdə peyvəndin təsiri olarsa, növbəti mərhələdə 400 nəfərin üzərində sınaqlar aparılacaq.\nYaponiya 2021-ci ilin payızına qədər COVİD-19 peyvəndinin istehsalına başlamağı planlaşdırır.\nYaponiya ilə yanaşı, Hindistanda da COVİD-19-a qarşı yerli istehsal olan ilk peyvəndin sınaqlarına hazırlaşır.\nHindistanın Dərman İstehsalına Nəzarət üzrə Baş İdarəsi (DCGİ) yerli "Bharat Biotech" şirkətinin Milli Virologiya İnstitutu ilə birlikdə istehsal etdiyi "Covaxin" adlı peyvəndin birinci və ikinci mərhələdə sınaqdan keçirilməsinə icazə verib. "Bharat Biotech" şirkəti sınaqların gələn ay başlayacağını açıqlayıb.\nÜmumdünya Səhiyyə Təşkilatının məlumatına görə, hazırda COVİD-19-a qarşı 132 peyvənd nümunəsi üzərində araşdırma aparılır, 17 peyvənd nümunəsi isə sınaqdan keçirilməyə hazırdır.\nSağlamlıq Baxılıb: 748 Tarix: 30 iyun 2020\nsonxeber.az sonxeberler.az adlarin menasi yemek reseptleri geyim necə seçməli xiyar turşusunun hazırlanması cavanlaşdırıcı maskalar sepsis xesteliyi bürclər iyun 2020 kosmetika kiwilerde erken bowalma ay başı zamanı edilən testin cavabı


362 - “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”nin və “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim formasının və fərqlənmə nişanlarının təsvirləri”nin təsdiq edilməsi barədə\n“Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”nin və “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim formasının və fərqlənmə nişanlarının təsvirləri”nin təsdiq edilməsi barədə\nAzərbaycan Qəzeti (Dərc olunma tarixi: 14-12-2010, Nəşr nömrəsi: 274), Azərbaycan Respublikasının Qanunvericilik Toplusu (Dərc olunma tarixi: 31-12-2010, Nəşr nömrəsi: 12, Maddə nömrəsi: 1062)\n“Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”nin və “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi ol\n“Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə” təsdiq edilsin.\n“Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim formasının və fərqlənmə nişanlarının təsvirləri” təsdiq edilsin.\nAzərbaycan Respublikasının Nazirlər Kabinetinə tapşırılsın ki, bir ay müddətində Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları ilə təmin edilməsi normalarını müəyyən etsin.\n2010-cu il 13 dekabr tarixli 362 nömrəli Fərmanı ilə\nAzərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında\n1. Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması (bundan sonra - geyim forması) - miqrasiya orqanlarında qulluq keçən xüsusi rütbəsi olan işçilər (bundan sonra - xüsusi rütbəsi olan işçilər) üçün müəyyən edilmiş geyim əşyaları, fərqlənmə nişanlan və ləvazimatların dəstidir.\n2. Geyim əşyalarına üst geyimləri (isti gödəkcə, plaş, kitel, şalvar və s.), baş geyimləri (furajka, şlyapa və kepka), ayaqqabılar (tufli, yarımçəkmə), digər əşyalar (köynəklər, yun köynəklər, şərflər və s.) aiddir.\n3. Fərqlənmə nişanlan - geyim formasında rəmzlər şərti təsvir olunmaqla dövlət mənsubiyyətini, Azərbaycan Respublikasının Dövlət Miqrasiya Xidmətinə və xüsusi rütbəyə mənsubiyyəti göstərir. Fərqlənmə nişanlarına poqonlar, qol və yaxalıqlardakı nişanlar (emblemlər, ulduzlar, lentlər və s.), baş geyimlərindəki nişanlar (kokardalar), kantlar və lampaslar aiddir. Bundan əlavə, geyim formasındakı rəng, biçim, geyimin komplektliyi, düymələr və geyimin başqa detalları kimi digər xarici fərqlənmə əlamətlərindən də həmin məqsədlərlə istifadə edilir. [i]\n4. Ləvazimat dəsti - xüsusi vasitələri gəzdirmək üçün nəzərdə tutulmuş əşyalar dəstidir. Ləvazimat dəstinə xüsusi kəmər, qobur və s. aiddir.\n5. Geyim forması yay və qış geyimlərinə bölünür. Qış geyimləri yay geyimlərinə nisbətən qalın və isti parçadan tikilir.\n6. Xüsusi rütbəsi olan işçilər geyim forması və fərqlənmə nişanlan ilə Azərbaycan Respublikasının Nazirlər Kabineti tərəfindən müəyyən edilmiş normalar üzrə təmin olunurlar.\n7. Xüsusi rütbəsi olan işçilər geyim formasını Azərbaycan Respublikası Dövlət Miqrasiya Xidmətinin rəisi tərəfindən təsdiq edilmiş qaydalara uyğun olaraq daşıyırlar.\nII. GEYİM FORMASININ TƏRKİBİ\n8. Geyim formasının tərkibinə aşağıdakı geyim əşyaları daxildir:\nfurajka (qadınlarda - şlyapa) - tünd boz rəngli;\nisti gödəkcə - tünd boz rəngli; plaş - tünd boz rəngli;\nkitel - tünd boz rəngli;\nşalvar (qadınlarda - yubka və şalvar)- tünd boz rəngli;\nşalvar qayışı (qadınlarda - yubka və şalvar qayışı) - qara rəngli;\nyun köynək - tünd boz rəngli;\nuzunqol köynək - ağ rəngli;\nqısaqol köynək - ağ rəngli;\nqalstuk - tünd boz, gümüşü rəngli sıxacla;\nşərf - açıq boz rəngli;\ncorablar - qara rəngli (qadınlarda - dəri rəngli neylon, yaxud qara rəngli yarımyun corablar);\ntufli, yarımçəkmə - qara rəngli.\n9. Furajka tünd boz rəngli parçadan tikilir, oval formalı dibcikdən, təpə, dövrə, günlük hissələrindən, gümüşü rəngli çənəaltı qayışcıqdan və kiçik forma düymələrindən ibarətdir. Kitelin hazırlandığı parçadan hazırlanır. Təpənin kənarında həmin parçadan eni 0,3 sm olan kant tikilir. Dibciyin alt hissəsi boyu eni 0,3 sm olan tünd qırmızı rəngli kant tikilir. Qabaq hissədə furajkanın dövrəsində gümüşü rəngdə tikmə kokarda vardır.\nGünlük - tünd boz rəngdədir. Günlüyün üstünə ali xüsusi rütbəsi olan işçilər üçün iki, böyük xüsusi rütbəsi olan işçilər üçün bir cərgə palıd yarpağının gümüşü rəngdə naxışı olan tünd boz rəngli çexol tikilir. Gümüşü rəngli çənəaltı qayışcıq iki kiçik forma düyməsinə bağlanır.\n10. Şlyapa tünd boz rəngli parçadan tikilir, oval formalı dibcikdən, təpə, dövrə, günlük hissələrindən, gümüşü rəngli çənəaltı qayışcıqdan və kiçik forma düymələrindən ibarətdir. Kitelin hazırlandığı parçadan hazırlanır. Kənarları yanlardan və arxadan azca qaldırılmışdır. Kənarlarının eni 9 sm-dir. Dibciyin alt hissəsi boyu eni 0,3 sm olan tünd qırmızı rəngli kant tikilir. Şlyapanın qabaq hissəsinin ortasında gümüşü rəngdə tikmə kokarda vardır.\nGünlük - tünd boz rəngdədir. Günlüyün üstünə böyük xüsusi rütbəsi olan işçilər üçün bir cərgə palıd yarpağının gümüşü rəngdə naxışı olan tünd boz rəngli çexol tikilir. Gümüşü rəngli çənəaltı qayışcıq iki kiçik forma düyməsi-nə bağlanır.\n11. İsti gödəkcə tünd boz rəngli dəridən tikilir, birbortlu və qatlanan boyunluqlu olur. Gödəkcənin taxılıb-çıxarılan poqonları çiyinə bərkidilir. Gödəkcənin orta forma düyməsi ilə düymələnən poqonlar üçün qayışcıqları və taxılıb-çıxarılan təbii xəzdən istiləşdirilmiş astan vardır.\nGödəkcə sağ tərəfə (qadınlarda - sol tərəfə) düymələnir. Gödəkcə içəri tərəfdə bel səviyyəsindən və aşağı kənarından, o cümlədən biləyindən rezin parça ilə tənzimlənir. Gödəkcənin sol qolunun xarici səthində çiyinlə qolu birləşdirən tikiş xəttindən 14 sm aşağıda fərqlənmə qol nişanı yerləşdirilir. Gödəkcənin hər iki yan tərəflərinə köndələn ciblər tikilir. Qollan ikitikişli, qol köbəli, içəridən tikiləndir.\n12. Plaş tünd boz rəngli dəridən tikilir, birbortlu və qatlanan boyunluqlu olur. Plaşın beldən bağlanan, eni 5 sm olan kəməri vardır. Plaşla geyinmək üçün açıq boz yun parçadan hazırlanmış eni 40 sm, uzunluğu 100 sm olan şərf verilir.\nPlaş dörd (qadınlarda - üç) böyük forma düyməsi ilə sağ tərəfə (qadınlarda - sol tərəfə) düymələnir.\nPlaşın taxılıb-çıxarılan poqonları çiyinə bərkidilir. Poqonlar üçün qayışcıqlar orta forma düymələri ilə düymələnir. Laylan yanlardan köklənmiş və yan kəsmə, qapaqlı ciblidir. Kürək, orta və aşağı hissələrdə şlitsa ilə tamamlanan tikiş vardır. Qollan ikitikişli, qol köbəli, içəridən tikiləndir.\nPlaş ətəyinədək astarlıdır. Astarında iki kəsmə qoltuq cibi vardır.\nPlaşın yaxalıqlarının künclərində yaxa nişanı yerləşdirilir.\nPlaşın sol qolunun xarici səthində çiyinlə qolu birləşdirən tikiş xəttindən 14 sm aşağıda fərqlənmə qol nişanı yerləşdirilir.\nDöşəmədən plaşın ətəyinədək olan məsafə 43-45 sm-dir.\n13. Kitel tünd boz rəngli parçadan tikilir, birbortlu, açıq və qatlanan boyunluqlu olur. Kitel dörd (qadınlarda - üç) böyük forma düyməsi ilə düymələnir. Laylan kəsmə yan hissəlidir və qabaqdan köklənmişdir. Onlarda üstdən tikilmiş fiqurlu qapaqlan olan yan kəsmə cibləri vardır. Kürək, orta və aşağı hissələrdə şlitsa ilə tamamlanan tikiş vardır. Qolları ikitikişli, qol köbəli, içəridən tikiləndir. Kitel ətəyinədək astarlıdır. Kitelin poqonları çiyinə tikilir. Kitelin yaxalıqlarının künclərində yaxa nişanı yerləşdirilir.\nKitelin qol köbəsinin üstündən (ali xüsusi rütbəsi olan işçilər üçün əlavə olaraq - kitelin boyunluğunun kənarı boyu) eni 0,3 sm olan tünd qırmızı rəngli mahuddan kant vardır.\nKitelin sol qolunun xarici səthində çiyinlə qolu birləşdirən tikiş xəttindən 14 sm aşağıda fərqlənmə qol nişanı yerləşdirilir.\n14. Yay (qış) şalvarı tünd boz rənglidir və şalvarın kəsmə yan cibləri, arxa tərəfdə qapaqlı kəsmə cibi vardır. Qadınlarda şalvarın arxa tərəfi cibsizdir.\nŞalvar kostyum parçasından tikilir. Şalvarın miyançası qarmaq və zəncir-bəndlə bağlanır. Qurşaqda kəmər üçün yeddi (qadınlarda dörd) halqa (keçid) vardır. Şalvarın yan tikişlərində eni 0,3 sm ölçüdə olan qırmızı mahuddan kant tikilir. Qadınlarda şalvar kantsız olur. Ali xüsusi rütbəsi olan işçilər üçün kantdan 0,5 sm sağ və sol tərəflərdə qırmızı mahuddan eni 2,5 sm olan lampaslar tikilir.\n15. Yay (qış) yubkası tünd boz rənglidir və tikilmə qurşaqlıdır. Yubka kostyum parçasından tikilir, sarjadan, yaxud sətindən astan vardır.\nArxasında zəncirbənd və şlitsa vardır. Qabaqdan iki parçadan ibarətdir. Arxa və ön hissələri bel səviyyəsində köklənmişdir. Qurşaqda kəmər üçün dörd halqa (keçid) vardır.\n16. Şalvar və yubka qayışı eni 5 sm olan qara rəngli təbii dəridən hazırlanır. Qayışın toqqası gümüşü rəngli metaldandır. Toqqanın ortasına iki (qadınlarda bir) mil taxılır, qayışın üzərində ölçüləri nizamlayan iki (qadınlarda bir) paralel cərgədə yuvalar açılır.\n17. Yun köynək tünd boz rənglidir və yundan toxunur. Yaxası üçbucaqlıdır. Köynəyin taxılıb-çıxarılan poqonları çiyinə bərkidilir. Poqonların tüd boz rəngli qayışcıqları vardır. Qayışcıqlar orta forma düymələri ilə düymələnir. Yun köynəyin çiyin və dirsək hissələrinə köynəyin öz rəngində möhkəm parçadan əlavə qatlar tikilir.\n18. Uzunqol köynək ağ rənglidir, pambıq parçadan tikilir. Köynək 7 kiçik adi düymə ilə sağ tərəfə (qadınlarda - sol tərəfə) düymələnir. Kürəyi koketkalıdır. Ətəyi açıq, qurşaqsızdır. Köynəyin sağ və sol bortlarında üstdən tikmə qapaqsız ciblər vardır. Qatlanan boyunluqludur. Köynək qalstukla geyilir və şalvarın (yubkanın) içinə salmır. Köynəyin sol qolunun xarici səthində çiyinlə qolu birləşdirən tikiş xəttindən 14 sm aşağıda fərqlənmə qol nişanı yerləşdirilir.\nKöynəyin taxılıb-çıxarılan poqonları çiyinə bərkidilir. Poqonlar üçün kəmərciklər orta forma düymələri ilə düymələnir.\n19. Qısaqol köynək ağ rənglidir, pambıq parçadan tikilir. Qatlanan boyunluqludur. Köynək 7 kiçik adi düymə ilə sağ tərəfə (qadınlarda - sol tərəfə) düymələnir. Üstdən şaquli tikilmiş və qapaqlı qırçının iki döş cibi vardır, qapaqlı ciblərin hər biri adi düymə ilə bağlanır. Köynəyin sol qolunun xarici səthində çiyinlə qolu birləşdirən tikiş xəttindən 14 sm aşağıda fərqlənmə qol nişanı yerləşdirilir. Köynək qalstuksuz geyilir və şalvarın (yubkanın) içinə salınır. Köynəyin taxılıb-çıxarılan poqonları çiyinə bərkidilir. Poqonlar üçün kəmərciklər orta forma düymələri ilə düymələnir.\n20. Qalstuk tünd boz rənglidir. İti ucla tamamlanan uzanmıştrapesiya şəkilli əsas hissədən, metal ilgəkli rezinli qaytandan və daimi düyündən ibarətdir. Qalstuk sıxacı ilə taxılır.\n21. Tufli qara rəngli dəridən olur. Qadınlarda mövsümi və yay ayaqqabısı qara rəngli dəridən hazırlanmış tuflidən, qış fəsli üçün qara rəngli dəri yarımçəkmədən ibarətdir.\n22. Azərbaycan Respublikası Dövlət Miqrasiya Xidmətinin rəisi tərəfindən müəyyən edilən qurumların xüsusi rütbəsi olan işçilərinin xüsusi geyim formalarının tərkibinə əlavə olaraq aşağıdakı geyim əşyaları və ləvazimat daxildir:\nkepka - tünd boz rəngli;\nşalvar - tünd boz rəngli;\nuzunqol köynək - tünd boz rəngli;\nqısaqol köynək - tünd boz rəngli;\nxüsusi kəmər - qara rəngli.\n23. Kepka tünd boz rəngli parçadan tikilir. Başlıq və günlük hissədən ibarətdir. Başlıq hissə altı xiştəkdən ibarətdir. Kepkanın arxasında ölçüləri tənzimləmək üçün plastmas basmacıqlı lent tikilir. Kepkanın içi astarlıdır. Qabaq hissədə kepkanın dövrəsində gümüşü rəngdə tikmə kokarda vardır.\n24. Şalvar tünd boz rəngli parçadan tikilir, düzbiçimlidir, ön hissədə yan ciblər vardır. Yan tikişlərin üstündə yan ciblərdən 15 sm aşağıda üstdən qoyma qapaqlı ciblər tikilir. Cib içəridən iki kiçik adi düymə ilə düymələnir. Şalvarın arxa hissələrində fiqurlu qapaqlı, bir kiçik adi düymə ilə düymələnən ciblər olur. Şalvarın miyançası qarmaq və zəncirbəndlə bağlanır.\n25. Tünd boz rəngli uzunqol və qısaqol köynəklər bu Əsasnamənin 18-ci və 19-cu bəndlərində nəzərdə tutulmuş təsvirə uyğun tikilir.\n26. Xüsusi kəmər qara rəngli parçadan hazırlanır. Kəmərin eni 7 sm-dir. Kəmərin toqqası 7,5x5 sm ölçüdə gümüşü rəngli metaldan hazırlanır. Kəmərin üzərində ölçüləri nizamlayan iki paralel cərgədə yuvalar açılır.\nKəmərdən rezin dəyənək, əl qandalı və digər əşyalar üçün futlyarlar asılır.\nIII. FƏRQLƏNMƏ NİŞANLARI\n27. Xüsusi rütbəsi olan işçilər üçün aşağıdakı fərqlənmə nişanlan müəyyən edilir:\n28. Poqonlar xüsusi rütbəni müəyyən etmək üçündür. Daşınma üsuluna görə poqonlar taxılıb-çıxarılan və tikiləndir. Taxılıb-çıxarılan poqonlar isti gödəkcədə, plaşda, köynəklərdə və yun köynəklərdə, tikilən poqonlar kitellərdə daşınır. Poqonlar gümüşü rəngdə olur.\nPlaş və kitel üçün poqonun aşağı hissəsi düzbucaqlı, paralel tərəflərinin uzunluğu 16,5 və 18 sm olmaqla yuxarı hissəsinin arxa tərəfi iti, ön tərəfi kor bucaq şəklində, eni isə 5,5 sm-dir.\nİsti gödəkcə, köynəklər və yun köynək üçün poqon aşağıdan eni 5,5 sm düz, yuxarı hissəsi isə yarımdairəvi olmaqla eni 4 sm, uzunluğu 12-18 sm-dir.\nPoqonların kənarı 0,3 sm enində tünd boz rəngdə mahudla (ali xüsusi rütbəsi olan işçilər üçün - tünd qırmızı rəngdə) haşiyələnir. Poqonların yuxarı hissəsinə orta forma düyməsi bərkidilir.\nAli xüsusi rütbəsi olan işçilərin poqonlarının aşağı kənarında aypara, çarpazlaşdırılmış qılınc və onları yanlardan əhatə edən palıd yarpağı yerləşdirilir. Bu elementin ölçüləri 3x4,5 sm-dir.\nBöyük xüsusi rütbəsi olan işçilərin poqonlarında gümüşü rəngli parçadan aypara və onu yanlardan əhatə edən palıd yarpağı tikilir (preslənir). Bu elementin ölçüləri 2x4,5 sm-dir.\n29. Ali, böyük və orta xüsusi rütbəsi olan işçilərin poqonlarına metaldan hazırlanmış gümüşü rəngli səkkizguşəli ulduz tikilir. Ulduzun guşələrindən biri poqonun düyməsinə doğru istiqamətlənmiş halda yerləşdirilir. [iii]\nPoqonlardakı ulduzların ölçüləri orta xüsusi rütbəsi olan işçilər üçün 1,7 sm, böyük xüsusi rütbəsi olan işçilər üçün 2,2 sm, ali xüsusi rütbəsi olan işçilər üçün 2,5 sm-dir.\nAli, böyük və orta xüsusi rütbəsi olan işçilərin poqonlarındakı ulduzlar uzununa sıra ilə yerləşdirilir: [iv]\nI dərəcəli dövlət miqrasiya xidməti müşaviri üçün - 3 ulduz;\nII dərəcəli dövlət miqrasiya xidməti müşaviri üçün - 2 ulduz;\nIII dərəcəli dövlət miqrasiya xidməti müşaviri üçün - 1 ulduz;\nbaş miqrasiya xidməti müşaviri üçün - 3 ulduz;\nmiqrasiya xidməti müşaviri üçün - 2 ulduz;\nkiçik miqrasiya xidməti müşaviri üçün - 1 ulduz;\nI dərəcəli miqrasiya xidməti qulluqçusu üçün - 4 ulduz;\nII dərəcəli miqrasiya xidməti qulluqçusu üçün - 3 ulduz;\nIII dərəcəli miqrasiya xidməti qulluqçusu üçün - 2 ulduz;\nkiçik miqrasiya xidməti qulluqçusu üçün - 1 ulduz.\n29-1. Kiçik xüsusi rütbəsi olan işçilərin poqonlarına eninə sıra ilə aşağıdakı sayda qızılı rəngli lentlər yerləşdirilir:\nbaş miqrasiya xidməti çavuşu üçün – 4 lent;\nmiqrasiya xidməti çavuşu üçün – 3 lent;\nkiçik miqrasiya xidməti çavuşu üçün – 2 lent.\n29-2. Lent qızılı rəngli metaldan hazırlanır, üzərində aypara və səkkizguşəli ulduz həkk olunur. Arxasına, ölçüləri 1x4,7 sm olmaqla, nazik metal tutacaq lehimlənir. [v]\n30. Yaxa nişanı gümüşü rəngli metaldan hazırlanan aypara və səkkizguşəli ulduzdan (ali xüsusi rütbəsi olan işçilər üçün gümüşü rəngli sapdan toxunma palıd yarpaqlarından) ibarətdir. Yaxa nişanlan plaşın və kitelin yaxalıqlarının künclərində yerləşdirilir.\n31. Qol nişanında Azərbaycan Respublikası Dövlət Miqrasiya Xidmətinin rəmzi (emblemi) təsvir olunub. Qol nişanı plaşın, isti gödəkcənin, kitelin, uzunqol, qısaqol və yun köynəklərin sol qolunun xarici səthində çiyinlə qolu birləşdirən tikiş xəttindən 14 sm aşağıda yerləşdirilir. Parçadan tikilmiş qol nişanının diametri 8 sm-dir.\n32. Kokardalar gümüşü rəngli olur, tikiləndır (preslənəndir). Ali xüsusi rütbəsi olan işçilər üçün kokardaların üstündəki təsvir aypara, səkkizguşəli ulduz, çarpazlaşdırılmış qılınclar və onları yanlardan əhatə edən palıd yarpaqlarından ibarətdir. Xüsusi rütbəsi olan digər işçilər üçün kokardaların üstündəki eyni təsvir çarpazlaşdırılmış qılınclarsızdır.\nKokardaların təsvirindəki fon tünd boz, ali xüsusi rütbəsi olan işçilərin kokardalarının təsvirindəki fon tünd qırmızı rəngdədir.\nKokardalar furajkalarda, şlyapalarda və kepkalarda ön tərəfdə ortadan taxılmaqla daşınır. Kokardaların ölçüləri aşağıdakı kimi olur:\nali xüsusi rütbəsi olan işçilər üçün - 13,lx6,7sm, xüsusi rütbəsi olan digər işçilər üçün - 6,8x5,8 sm.\n33. Qalstuk sıxacı gümüşü rəngli metal lövhəcikdən ibarətdir. Sıxacın üzərində ali xüsusi rütbəsi olan işçilər üçün rütbəyə uyğun olaraq orta hissəsində diametri 1 sm, xüsusi rütbəsi olan digər işçilər üçün 0,7 sm olan səkkiz-guşəli ulduz (ulduzlar), kənarlarında isə uzunluğu 2 sm olan palıd yarpaqlan həkk olunur.\n34. Forma düymələri gümüşü rəngli metaldan hazırlanır. Forma düymələri ölçülərinə görə kiçik, orta və böyük olur. Kiçik forma düyməsinin diametri 1,2 sm, orta forma düyməsinin diametri 1,5 sm, böyük forma düyməsinin diametri 2,5 sm olur. Düymələrin üzərində aypara, səkkizguşəli ulduz və onları yanlardan əhatə edən palıd yarpaqlan həkk olunub.\n7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512)\n[i] 7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512) ilə “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”də 3-cü bənddə “ulduzlar” sözündən sonra “, lentlər” sözü əlavə edilmişdir.\n[ii] 7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512) ilə “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”də 27-ci bəndin dördüncü-onuncu abzasları müvafiq olaraq beşinci-on birinci abzaslar hesab edilmişdir və yeni məzmunda dördüncü abzas əlavə edilmişdir.\n[iii] 7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512) ilə “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”də 29-cu bəndin birinci abzasda “Poqonlara” sözü “Ali, böyük və orta xüsusi rütbəsi olan işçilərin poqonlarına” sözləri ilə əvəz edilmişdir.\n[iv] 7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512) ilə “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”də 29-cu bəndin üçüncü abzasda “Xüsusi rütbəsi” sözləri “Ali, böyük və orta xüsusi rütbəsi” sözləri ilə əvəz edilmişdir.\n[v] 7 may 2013-cü il tarixli 891 nömrəli Azərbaycan Respublikası Prezidentinin Fərmanı (“Respublika” qəzeti 9 may 2013-cü il, № 98, Azərbaycan Respublikasının Qanunvericilik Toplusu, 2013-cü il, № 05, maddə 512) ilə “Azərbaycan Respublikasının Dövlət Miqrasiya Xidmətində qulluq keçən xüsusi rütbəsi olan işçilərin xüsusi geyim forması və fərqlənmə nişanları haqqında Əsasnamə”də yeni məzmunda 29-1-ci və 29-2-ci bəndlər əlavə edilmişdir.


Fərqli Bütün Taxıl Sağlamlıq üçün cəhd edin\nBütün Taxılların Seçilməsi Sağlamlığınız üçün Yaxşıdır\nBütün taxıllar taxılın bütün hissələrindən ibarət olan taxıllardır - kələm (lifli zəngin xarici təbəqə), endosperm (orta) və qarğıdalı (qidaya zəngin daxili hissə). Bütün taxıllar orijinal kernelin 100% -dək olmalıdır. Bunlar arasında amaranth, arpa, qarğıdalı, qarğıdalı (tam qarğıdalı və popcorn), darı, yulaf, quinoa, düyü (qəhvəyi və rəngli) çovdar, sorghum (milo), teff, tritikale, buğda (yazılmış, emmer, farro, Kamut, vəziyyət, bulqur, buğda və buğda yabanı giləmeyvə) və yabanı düyü.\nBütün taxıllar ağ çörək, ağ düyü və ağ makarna kimi emal edilmiş, təmizlənmiş taxıllar üçün əvəzolunmazdır və emal edilmiş taxılların yerində istifadə edərkən qan şəkərlərinizi yaxşılaşdırmağa və tam olaraq saxlamağa kömək edə bilər. Bütün taxıllar ağ unlardan daha çox lif, vitamin və mineral ehtiva edir. Onlar da yavaş bir tempdə qan şəkərlərini artırırlar. Lakin, bütün taxıl karbohidrat qaynağı olduğundan, payınız hələ də dəyişdirilməlidir.\nToxumdan götürülən bütün taxılların ən azı 1/2 hissəsi tövsiyə edilir. Bütün taxıl axtarırdıqda, bütün taxıl möhürü yoxlayın və ya tərkib hissəsini yoxlayın - ilk tərkib tam olaraq demək lazımdır . "Bütün taxıllarla hazırlanmış", "yeddi taxıl" və ya "multigrain" kimi iddialar edən etiketlər mütləq bütün taxıl deyildir.\nQarğıdalı qablar və Kasha\nQarğıdalı yarmalar əslində bir taxıl deyil, bir yarpaqlı bitki meyvəsi deyil. Onlar pancake, əriştə və digər glutensiz məhsullar kimi şeylər etmək üçün odatda una hazırlanmış özü olmayan bir qidadır. Karabuğday qovurulduğunda, bu kasha deyilir. Kaşa daha sıx fındıq kimi bir ləzzətə sahibdir. Qarğıdalı və kasha bütün taxıl taxıllarında istifadə edilə bilər və özləri də yeyilir. Bəzi araşdırmalar qarğıdalığın qan təzyiqi azaltmasına kömək edə biləcəyini göstərir . Qarğıdalı da lif və zülalın yaxşı bir qaynağıdır . Səhər zirzəminiz üçün qarğıdalı yandırın və ya bütün taxıl pancake etmək üçün unu istifadə edin, ancaq bölmələrinizi yoxlamağı unutmayın.\nQarağat yeməkdən hazırlanan 1/2 fincan çörəyi 78 kalori, 5 q yağ, 0 q doymuş yağ, 4 mq sodyum, 17 g karbohidrat, 2.25 g lif, <1 q şəkər, 3 g protein ehtiva edir.\nBulgur, tabouli ən çox tapılan bir taxıldır. Bolqarıstan buğda qismən bişirilmiş və qurudulmuşdur ki, bu, tez və asanlaşdırılmalıdır. Bir az qəlyanəli ləzzət və tender, çeynənən toxuması var. Bulqarı nahar və ya yemək üçün səhər yeməyi və ya yan çörək kimi istifadə edə bilərsiniz. Qəhvəyi düyü, kuskus, quinoa və ya digər taxıl sortları üçün əvəz kimi istifadə edilə bilər. Şorba, salat və ya burger burgerinə əlavə edin.\n1/2 fincan bişirilmiş 76 kalori, 0 q yağ, 0 q doymuş yağ, 5 mq sodyum, 17 g karbohidrat, 4 g lif, 3 g protein ehtiva edir.\nSpelled bir qozlu, yüngül şirin bir dad ilə qədim bir bütün taxıl. Ümumiyyətlə una daxil olur, həm də yan yeməklərdə olduğu kimi bişirilə bilər. Spelled lif və protein zəngin və kalsium, maqnezium və B-vitamin yaxşı bir mənbəyidir. Protein sizə tam qalsın və immunitet sisteminizi güclü saxlamağa kömək edə bilər.\n1/2 fincan bişirilmiş yazılmışdır: 123 kalori, 1 litr yağ, 0 q doymuş yağ, 5 mg natrium, 25.5 qr karbohidrat, 4 g lif, 6 g protein.\nQeyd edək ki, yazıldığınız digər taxıllardan daha 1/2 kubbəyə görə daha çox karbohidrat ehtiva edir ki, bir ardıcıl karbohidratlı dietə əməl edirsinizsə və ya karbohidrat suyunun azalmasını axtarırsınızsa xüsusilə vacibdir. Ümumi qayda olaraq, həmişə taxılınızı bir fincandan 1 kubok və ya 1/4 hissəyə qədər məhdudlaşdırın.\n> Holzmeister, Lee Ann. Səhər yeməyi taxıl. (2014, noyabr / dekabr). Diabet Özünü İdarəetmə, 31 (6), 60-64.\n> Lehman, Shereen, MS. Splet-qədim sağlam bütöv taxıl.\nMurray, Jennifer. Qarğıdalı nədir? Qarğıdalı müəyyən.\n> Bütün Taxıl Konseyi. Bütün taxıl nədir?\nDreamfields Pasta həqiqətən Low-Carb mı?\nYeməklərin və içkilərin hansı növləri Yüksək Trigliseridlərə səbəb olur?\nHəyatın sonunda yeməyin dayandırılması qərarı\nBütün Mayaro Virus haqqında\nMedial Malleolus Kırığı və Broken Ankle Müalicəsi\nEpisklerit və IBD arasında əlaqə\nTylenol və ya Ibuprofen mənim baş ağrım üçün daha yaxşıdır?\nX-Rays və CAT Scans üçün istifadə kontrast boya


“Məktəbə ayaqyalın getdiyim vaxtlar olub”\nNəsir Əhmədli: “Orta məktəbi əla qiymətlərlə bitirsəm də, arzuladığım ixtisasa 7 ildən sonra qovuşmuşam”\n“Azərbaycan müəllimi” qəzetində tez-tez qardaşım Bəşirin yazıları dərc olunurdu. Hər yazıya da 25-50 rubl arası qonorar yazırdılar. Həmin pulu isə mütəmadi olaraq mən alıb xərcləyirdim. Bir gün Bəşirə pul lazım olur deyə, mühasibata gedib son yazısının qonorarını almaq istəyir. Nə qədər xahiş edirsə, kassir pulu vermir ki, qoy müəllif özü gəlsin, ya da sənə etibarnamə versin...”- bu sözləri bizimlə söhbətində “Keçmişimdə” rubrikasının qonağı BDU-nun Beynəlxalq jurnalistika kafedrası professoru, filologiya elmləri doktoru, Əməkdar jurnalist Nəsir Əhmədli dedi. Həmin söhbətdən alınan maraqlı müsahibəni sizlərə təqdim edirik.\nNəsir Əhmədli deyir ki, rəsmi sənədə görə, 1942, əslində isə 1943-cü ildə Tovuz rayonunun Alakol kəndində dünyaya gəlib: “Ailədə 9 uşaq olsalar da, onlardan 4-ü erkən yaşda, (1-10 yaş arasında) o dövrün yayılmış xəstəliyi olan malyariyadan vəfat edib. Bundan sonra xeyli müddət dörd qardaş, bir bacı olaraq yaşamışıq, Məhəmməd, Ağaməmməd, Bəşir, Həcər və mən. İndi bir bacı, bir qardaşıq. Atam Abbas Əhməd oğlu Məmmədov çox zəhmətkeş kişi olub. 1918-1920-ci illərdə toypulu yığmaq üçün Türkiyənin Qars vilayətində işləyib: “Evləndikdən sonra kənddə kolxoz quruculuğunda fəal iştirak edib, başçılıq etdiyi briqada üzvləri işə gəlməyəndə 50 hektar sahəni özü təkcə arat edib (Arat böyük zəhmət tələb edən qış suvarmasıdır). 1942-ci ildə cəbhəyə gedib, 1943-cü ilin sonunda 50 yaşı tamam olduğuna görə arxa cəbhəyə göndərilib. Bir müddət Rusiyada işlədikdən sonra doğma kəndə qayıdıb. Anam Tutu Məhəmməd qızı Məmmədova qabaqcıl (özünün ifadəsi ilə desəm, zərbəçi) kolxozçulardan olub. Əri və böyük oğlu cəbhədə vuruşan, 3, 6 və 9 yaşlı üç uşaqla qazma daxmada yaşayan, daha bir körpəni dünyaya gətirən tənha bir ana təsəvvür edin...\nMüharibədən sonrakı illərim də çox ağır keçib. Məktəbə ayaqyalın getdiyim vaxtlar olub”.\n“Arzuladığım ixtisasa 7 ildən sonra qovuşmuşam”\n18 il elə həmin Alakol kəndində yaşayan həmsöhbətimiz deyir ki, ehtiyacları çox olsa da, hər zaman ümidlə yaşayıb: “Və şükür ki, ümidlərim doğrulub. Mən ailənin kiçik övladı olmuşam. Doğulduğum müharibə illərinin, sonrakı aclığın, lütlüyün, saxta sovet demokratiyasının, ədalətsizliyin bütün ağrı-acılarını çiyinlərimdə daşımışam. Orta məktəbi əla qiymətlərlə bitirsəm də, arzuladığım ixtisasa (BDU-nun jurnalistika fakültəsinə) 7 ildən sonra qovuşmuşam:\nMən isti yay günündə buludsuz səmalardan\nqurğuşun yağışları yağanda doğulmuşam.\nKörpələrin sevdiyi şirniyyat əvəzinə\nanamın axıtdığı yaşlarda boğulmuşam.\nCırtdan kimi işığa - məktəbə yönəlmişəm,\naltı yaşım olmamış,\nSabahımdan qoparaq dünənimə süzülüb\non il - on damcı yağış.\nFüzuli baratından necə küsmüşdüsə də,\nyeddi il attestatdan mən də elə küsmüşəm.\nİstəmişəm ucalam, haqsızlıq yolub məni,\nMolla Nəsrəddin demiş: quş həddinə düşmüşəm.\nŞükür ki, gec də olsa, zəhmətim sayəsində\nöz arzuma çatmışam.\nÜlvi diləklərimi Vətənimin, xalqımın\n“İlk dəfə aldığım maaşın 20 rublunu anama göndərmişəm”\nN.Əhmədli qeyd etdi ki, orta məktəbi bitirdikdən sonra 2 il kolxozda işləyib: “Sonra 1 il Bakıda gəmiqayırma zavodunda fəhləlik eləmişəm. İlk maaşımı zavodda işləyərkən almışam, 90 rubl. 20-sini anama göndərmişəm, qalanını isə özüm xərcləmişəm. Sonra 3 il Şərqi Almaniyanın Leypsiq şəhərində hərbi xidmətdə olmuşam, rus dilini mükəmməl, alman dilini isə orta səviyyədə öyrənmişəm”.\n“Tələbələrdə Azərbaycanın müstəqilliyi uğrunda mübarizə ovqatı vardı”\nƏsgərlikdən qayıtdıqdan sonra BDU-nun jurnalistika fakültəsinə qəbul olan N. Əhmədlinin sözlərinə görə, ötən əsrin 60-cı illəri çox maraqlı dövr imiş: “Tələbələrdə Azərbaycanın müstəqilliyi və bütövlüyü uğrunda mübarizə ovqatı vardı. Siyasi və ədəbi dərnəklərdə iştirak edirdik. Əbülfəz Elçibəylə görüşürdük, ondan mübarizənin yollarını öyrənirdik. Ramiz Rövşən, Nüsrət Kəsəmənli, Seyran Səxavətlə və indi məşhur olan daha bir neçə nəfərlə eyni vaxtda oxumuşuq. Əsas xatırladığım hadisə 1967-ci ilin martında rəhmətlik Şıxəli Qurbanovun təşəbbüsü ilə Novruz bayramının ilk dəfə olaraq təntənəli şəkildə qeyd edilməsi olub. Yaxşı müəllimlərimiz vardı. Xüsusən, Şirməmməd müəllimin dərsləri bu günün özündə də gözümün qabağındadır”.\n“Bacımın seçdiyi bir qızla ailə həyatı qurdum”\nHəmsöhbətimiz bildirir ki, 1971-ci ildə fakültəni bitirib Azərbaycan televiziyasına təyinat alıb: “Lakin hələ işə başlamamış bacımın seçdiyi bir qızla ailə həyatı qurdum. 28 ildən sonra o, rəhmətə getdi. Hazırda isə ikinci həyat yoldaşımla yaşayıram. Necə yaşadığımı ona yazmış olduğum bu şeirdən görə bilərsiniz:\nNəfəsim təngiyib tükənən yerdə\nHavasız dünyama hava sən oldun!\nMən dözə bilməzdim o boyda dərdə,\nDözülməz dərdimə dəva sən oldun!\nYaxşı ki, zər qismət oldu zərgərə,\nQoymadın Məcnuntək düşəm düzlərə.\nQələmimdən çıxan bütün sözlərə\nYaraşıq sən oldun, məna sən oldun!\nTalenin hökmünnən düşmüşdüm taxtdan,\nBir ömür yaşayıb ölmüşdüm çoxdan.\nTək sənin eşqinlə var oldum yoxdan,\nİkinci ömrümə ana sən oldun!”.\n“Qardaşıma yazılan qonorarı mütəmadi olaraq alıb xərcləyirdim”\nKeçmişi ilə bağlı maraqlı xatirələri olan müsahibimiz o dövrlərdən xüsusi bir maraqla bəhs edirdi və bir neçə xatirəsini bizimlə bölüşdü: “Xatirələrim daha çox qardaşım Bəşirlə bağlıdır (O, müəllim, pedaqogika elmləri doktoru, professor idi). Tələbə olanda “Azərbaycan müəllimi” qəzetində tez-tez Bəşirin yazıları dərc olunurdu. Hər yazıya da 25-50 rubl arası qonorar yazırdılar. Həmin pulu mütəmadi olaraq mən alıb xərcləyirdim. Bir gün Bəşirə pul lazım olur, mühasibata gedib son yazısının qonorarını almaq istəyir. Nə qədər xahiş edirsə, kassir pulu vermir ki, qoy müəllif özü gəlsin, ya da sənə etibarnamə versin...(Gülür)”.\n“Elə bilir, bütün alimlər səni kimi olur”\nHəmsöhbətimiz bildirdi ki, I kursda oxuyanda Bəşirin tələbə yoldaşı olmuş görkəmli dilçi alim Ağamusa Axundov onlara dərs deyirmiş: “Bir gün məni qaldırdı ki, kəndinizdə eşitdiyin bir atalar sözü de. Düşünmədən dərhal cavab verdim: Alim olmaq asandır, insan olmaq çətin. Heç nə demədi.\nAxşam Bəşirə zəng edir:\n- Nəsir belə bir atalar sözü dedi. Soruş gör məni nəzərdə tutur, yoxsa səni?\nBəşir isə cavab verir:\n- Sənə deyibsə, deməli, səni nəzərdə tutur.\nAğamusa müəllim də söz altında qalmır:\n- O məni nə tanıyır. Gözünü açıb səni görüb. Elə bilir, bütün alimlər səni kimi olur...(Gülür)”.\n“Hər yay Mehdinin bir çəpişini yeməyə gedərdik”\nHər yay Alakolda istirahət etməyə gedən N. Əhmədli deyir ki, ora gedərkən xəbərsiz-ətərsiz dağ kəndi Əhmədabada xalası oğlu Mehdigilə gedər və hər dəfə də onun yaxşı bir çəpişini kəsib yeyərmişlər: “Növbəti dəfə gedəndə gördük qapıda heyvan yoxdur. Mehdi bildirdi ki, keçilər meşəyə dağılışıb, bir də axşam gələcəklər. Bu dəfə ayrı şey yeyin. Bəşir göydəki topa buluda baxıb dedi: Narahat olma, indi gələrlər, bizim də Allahımız var. On dəqiqə keçməmiş möhkəm külək əsdi, tufan qopdu, keçilər mələşə-mələşə həyətə doldular. Çəpişlərdən birini zoğal arağı ilə həzmi-rabedən keçirdik. Sonrakı il yenə Mehdigilə gedəndə gördük ki, qapıda bircə dənə qoca keçi var. Bizi görən kimi keçi yazıq-yazıq mələməyə başladı.\n- Xalaoğlu, o keçi nə deyir?\nMehdi dərhal cavab verdi:\n- Deyir, balalarımı yeyən canavarlar yenə gəldilər”.\n12 İyul 2018 [18:43]


Bugün 2019-02-20 17:02\nErmənistan-Azərbaycan Sülh Platforması həm Ermənistan, həm də Azərbaycan qeyri-hökumət təşkilatları tərəfindən irəli sürülən nadir platformadır\nFact-info.az xəbər verir ki, bu sözləri jurnalistlərə müsahibəsində Azərbaycan Respublikasının Prezidenti yanında Qeyri-Hökumət Təşkilatlarında Dövlət Dəstəyi Şurasının sədri, Milli Məclisin deputatı, ATƏT-in Parlament Assambleyasının vitse-prezidenti Azay Quliyev deyib.\n“Dağlıq Qarabağ münaqişəsinin yaranmasından indiyədək olan müddətdə ilk dəfədir ki, Azərbaycanın və Ermənistanın vətəndaş cəmiyyətlərinin təmsilçiləri bir araya gəliblər və belə bir platformanın yaradılmasına qərar veriblər. Bu Sülh Platforması Ermənistan-Azərbaycan, Dağlıq Qarabağ münaqişəsinin sülh yolu ilə, beynəlxalq hüququn prinsipləri çərçivəsində həllini məqsəd kimi qarşıya qoyub”, - deyə A.Quliyev əlavə edib.\nMilli Məclisin deputatı qeyd edib ki, burada əvvəlki xalq və yaxud vətəndaş cəmiyyəti diplomatiyasından fərqli olaraq, çox açıq, dəqiq prinsiplər müəyyənləşdirilib və problemin həli ilə bağlı konkret mövqe ortaya qoyulub. Bu mövqe ondan ibarətdir ki, ilk növbədə BMT Təhlükəsizlik Şurasının qəbul etdiyi dörd qətnamə qeyd-şərtsiz, tam yerinə yetirilməlidir. Başqa sözlə, Azərbaycanın işğal olunmuş Dağlıq Qarabağ bölgəsi və ətraf yeddi rayonu qeyd-şərtsiz işğaldan azad olunmalıdır, azərbaycanlı qaçqın və məcburi köçkünlər o yerlərə qayıtmalıdırlar. Sonra Dağlıq Qarabağın hüquqi statusu müəyyənləşdirilməlidir. Bu hüquqi status Azərbaycanın ərazi bütövlüyü və beynəlxalq təşkilatlar tərəfindən tanınmış sərhədləri çərçivəsində müəyyən edilməlidir. Başqa sözlə, Dağlıq Qarabağa Azərbaycanın tərkibində muxtar respublika statusu verilməlidir.\nÜçüncü mühüm prinsip isə Dağlıq Qarabağda yaşayan ermənilərin və azərbaycanlıların təhlükəsizliyinə tam şəkildə təminat verilməsidir. Bu prinsiplər bu gün üçün yeganə prinsiplərdir, beynəlxalq hüquqa söykənən normalardır. Çox sevindirici haldır ki, artıq ermənilər də azərbaycanlılarla birlikdə uzun müddət davam edən bu münaqişəyə nəhayət son qoymaq istəyirlər.\n“Ermənistan hakimiyyəti buna qulaq asmalıdır. Beynəlxalq təşkilatlar, xarici diplomatlar, xüsusilə ATƏT-nin Minsk qrupunun həmsədr ölkələri bu gün vətəndaş cəmiyyətinin səsinə diqqət yetirməli, onu nəzərə almalıdır. Bu, həm də beynəlxalq təşkilatlar tərəfindən tələb olunan sülhyaratma missiyasına çox gözəl töhfədir”, - deyə A.Quliyev bildirib.\nKateqoriya : SİYASƏT Baxış sayı : 604


“Şuşanın işğalı ərəfəsində ordunu Bakıya\n14:07 28 Yanvar 2021 Oxunub : 3366\n“Şuşa faciəsinin əsas səbəbi hakimiyyət uğrunda gedən mübarizə idi”.\nBunu Azvision.az -a açıqlamasında Milli Məclisin deputatı, birinci Qarabağ müharibəsi veteranı Elman Məmmədov deyib.\nO bildirib ki, Prezident bu mövzuya hər zaman xüsusi həssaslıqla yanaşıb, haqlı olaraq 90-cı illərin əvvəllərində baş vermiş Qarabağ müharibəsindəki uğursuzluqlara, xüsusən də Şuşa faciəsinə səbəb olan amillərə toxunur:\n“Bəzən insanlarda müəyyən bir unutqanlıq yaranır, yaxud da, yaxın tarixi keçmişimizdə baş verən hadisələr bir qədər fərqli təqdim edilir. Bu cür hallar təbii ki, yolverilməzdir. Ona görə də cənab Prezident dünən Şuşa haqqında danışarkən tarixçilərimizə də səsləndi ki, tarixi olduğu kimi, düzgün yazmaq lazımdır. Heç bir hadisə təhrif olunmamalı, prosesləri təqdim edəndə malalamamalıdırlar. Bəli, bu bir faktdır ki, həmin illərdə Azərbaycanın başına gələn fəlakət və faciələrin əksəriyyətinin səbəbi o dövrdə ölkəmizdə mövcud olan hakimiyyət böhranı və boşluğu idi”.\nHəmin dövrün siyasi proseslərinin canlı şahidi olan deputat deyib ki, 1988-ci ildən başlayaraq Azərbaycanda siyasi idarəetmədə çox ciddi zəiflik və boşluqlar yaranmışdı. Müəyyən güc mərkəzlərinin vasitəsilə ölkəmizdə hakimiyyətə yiyələnmək fikrində olan qruplar peyda olmuşdu:\n“Təbii ki, həmin yeni qruplar da hər kəsə bəlli olan müəyyən güc mərkəzləri tərəfindən məqsədli şəkildə yaradılmışdı, bəzi dairələr onlara ideyalar verərək qrupları idarə edirdilər. Yəni bütün bunlar tarixi faktlardır və bu xaotik dövr yaxın keçmişdə olduğu üçün şahidlər də çoxdur. İndi hadisələri gizlətmək, malalamaq mümkün deyil. O dövrdə hakimiyyətə gəlmək üçün mübarizə aparan qrupların kimlərdən ibarət olması artıq bütün xalqa məlumdur. Prezident də həmişə bunu deyir, dünən xalqa bir daha xatırlatdı. Bu sırada AXC-Müsavat cütlüyü və digər başqa qüvvələr dayanırdı. Həmin qüvvələri idarə edən güclər, Ermənistana havadarlıq edən mərkəz, İrəvanda oturanlar çox məharətlə ölkəmizdə yaradılmış xaotik durumdan istifadə edirdilər, daxilimizdəki xəyanətkarların əli ilə məqsədlərinə asan şəkildə çatırdılar. 80-ci illərin sonundan başlayaraq torpaqlarımızın işğal olunması düşmən üçün bir nömrəli prioritet idi və ermənilər zaman-zaman bu hədəfə doğru irəliləyirdilər”.\nElman Məmmədovun sözlərinə görə, işğalçı ölkənin siyasi elitası məqsədinə nail olmaq üçün əlindən gələni edirdi, daxili çaxnaşmalardan yararlanırdı. Düşmənin öz mənfur niyyətlərini reallaşdırmaq, hədəfinə çatması üçün ölkəmizdə formalaşmış qruplar isə göydən düşmə şans idi. Qısası, 90-cı illərin əvvəllərində Azərbaycanda olan hakimiyyət böhranı, kreslo davası bir növ ermənilərin köməyinə çatdı:\n“Xatırlayıram ki, Bakıda hakimiyyət uğrunda mübarizəyə baş qarışdığı bir vaxtda torpaqların müdafiəsi, millətin, ac, əliyalın qalan əhalinin taleyi arxa plana keçirdi. Qeyd edim ki, təkcə Şuşa faciəsi zamanı deyil, Xocalı soyqırımı baş verərkən də belə bir vəziyyət yaranmışdı. Hətta həmin soyqırımdan əvvəl bu cür situasiya yaradılmışdı, sonrakı dönəmlərdə də heç nə dəyişmədi. Yəni ölkədə Şuşanın işğalı zamanı əvvəlki oxşar proseslər davam etdi. İndiki gənclər xatırlamazlar, amma tez-tez telekanallarda göstərilən həmin kadrlara baxıb anlaya bilərlər ki, biz o dövrdə hansı anormal proseslərə şahidlik edirdik.\nMəsələn, Şuşanın işğalı ərəfəsidir, kadrlarda görünür ki, mitinqdə çıxış edən Rəhim Qazıyev qəribə fikirlər səsləndirir. O aşkar deyir ki, “mənim nə qədər hərbi texnikalarımı əsgərlərimiz çağırıb Bakıya gətirmisiniz”. Özü də mənim ha! Təbii ki, paytaxtda hakimiyyəti ələ almaq üçün bunu edirdilər. Qeyd edilirdi ki, onlar təcili şəkildə cəbhələrə qayıtmalıydı, müdafiə zəifləyib və s. Bu tarixi faktlardır, belə hadisələr elə zamanda baş verirdi ki, hər şey lentə alınırdı, ortada videogörüntülər var. Bütün bunların hamısı, o dövrdə hakimiyyət uğrunda savaşan səbatsız qrupların hələ də bir-birinə ittihamlar yağdırmaqda davam etməsi sübut edir ki, həqiqətən də cənab Prezidentin dediyi sözlərdə böyük həqiqətlər var. Bu hadisələri inkar etmək, malalamaq mümkün deyil.\nBəli, o dövrdə tarixi və əzəli torpaqlarımızın işğala məruz qalmasında, Şuşa kimi strateji ərazinin satılmasında, Laçının da sonradan el dili ilə desək, “yıxılmasında” çox mühüm səbəb və amillərdən biri hakimiyyət uğrunda gedən biabırçı mübarizə idi. Bu arzuolunmaz daxili çəkişmələr, vəzifə hərislikləri faciələrlə nəticələnməli idi. Azərbaycanda dövlətçilik, ordu quruculuğu, torpağın, ölkənin müdafiəsi, əhalinin taleyi sanki hakimiyyət uğrunda gedən mübarizəyə qurban verilmişdi. Təki kimlərsə hakimiyyətə gələrək vəzifə sahibləri olsunlar, torpaq, millət necə olur-olsun onların vecinə də deyildi. Bax, belə faciəvi vəziyyətlə üz-üzə qalmışdıq. Düşünürəm ki, ölkə başçısının tariximizi, bu reallığı insanlara bir daha xatırlatması, tarixçilərə xəbərdarlıq etməsi təqdir edilməlidir”.\nTeqlər: Şuşa AXC-Müsavat Deputat Tarix Prezident


Britaniya Zamirə Hacıyevanı Azərbaycana təhvil vermədi - Məhkəmə qərarı açıqlandı\nBritaniya Zamirə Hacıyevanı Azərbaycana təhvil vermədi –Məhkəmə qərarı açıqlandı\n26 Sentyabr 2019 - 20:16\nBu gün Londonda Azərbaycanın tələbi əsasında Zamirə Hacıyevanın ekstradisiyası üzrə məhkəmə prosesi davam etdirilib.\nVestminister Magistrates məhkəməsində keçirilən iclasda qərar açıqlanıb. Məhkəmə Z. Hacıyevanın Azərbaycana ekstradisiya edilməməsi barədə qərar qəbul edib. Azərbaycan hökumətini təmsil edən vəkil isə qərardan apelyasiya şikayəti verəcəklərini bildirib.\nQeyd edək ki, 8 noyabr 2018-ci ildə Kral Ədalət Məhkəməsində keçirilən iclasdan sonra Z. Hacıyeva bəzi şərtlərlə Zaminə buraxılıb. Bu şərtlərdən biri isə odur ki, Z. Hacıyevanın pasportu polisdə saxlanılmalıdır.\nXatırladaq ki, Beynəlxalq Bankın İdarə Heyətinin sabiq sədri Cahangir Hacıyevin həyat yoldaşı Zamirə Hacıyevaya 2009-2015-ciillərdə bank tərəfindən faizsiz kreditlər verilib və bu zaman o, heç bir sənəd təqdim etməyib. Z. Hacıyeva çirkli pulların yuyulması, bankın pullarının mənimsənilməsində günahlandırılır.\nİlham Əliyevin köməkçisi Paşinyana Stalinin imzaladığı qərarı xatırlatdı\n26 Sentyabr 2019 - 20:57


Türkiyənin gömrük naziri türkiyəli sahibkarları Azərbaycana investisiya yatırmağa çağırıb\nAna səhifə » İqtisadiyyat » Türkiyənin gömrük naziri türkiyəli sahibkarları Azərbaycana investisiya yatırmağa çağırıb\nTürkiyənin gömrük naziri türkiyəli sahibkarları Azərbaycana investisiya yatırmağa çağırıb.\nAZƏRTAC xəbər verir ki, iyulun 18-də Azərbaycan Respublikası Dövlət Gömrük Komitəsinin sədri, gömrük xidməti general-polkovniki Aydın Əliyev və Türkiyə Respublikasının gömrük və ticarət naziri Bülənt Tüfəngçinin Azərbaycanda fəaliyyət göstərən türkiyəli iş adamları ilə görüşü keçirilib.\nGörüşdə Türkiyə Respublikasının Azərbaycandakı fövqəladə və səlahiyyətli səfiri Erkan Özoral da iştirak edib.\nTürkiyə Respublikasının gömrük və ticarət naziri Bülənt Tüfəngçi Azərbaycan və Türkiyə xalqları arasındakı tarixi və mədəni birliyin bu gün iki dövlət arasında bütün sahələrdə yüksələn xətt üzrə inkişaf etdiyini vurğulayıb.\nDaha sonra iki ölkə arasındakı ticarət dövriyyəsi barədə görüş iştirakçılarına məlumat verən türkiyəli nazir bildirib ki, 2016-cı ildə Türkiyədən Azərbaycana 1,3 milyard dollarlıq ixracat əməliyyatı olub. “2013-2014-cü illərdə bu rəqəm 3 milyard dollar, 2015-ci ildə 2,1 milyard dollar təşkil edib, 2016-cı ildə isə 1,3 milyard dollara qədər azalıb. Hər iki ölkə ticarət əlaqələrini böyütməkdə maraqlıdır, bu istiqamətdə birgə əməkdaşlıq edir, böyük ortaq layihələr həyata keçirir. Artıq 2017-ci ildə qarşılıqlı ticarət əlaqələrində artım müşahidə olunur. Azərbaycan və Türkiyə arasında mövcud potensial dəfələrlə çoxdur və bu potensialın həyata keçirilməsi üçün bütün vacib addımlar atılacaq”, - deyə nazir vurğulayıb.\nBülənt Tüfəngçi Azərbaycanın tranzit imkanlarının Türkiyə üçün xüsusi önəm daşıdığını və bu istiqamətdə də mühüm addımlar atıldığını söyləyib. Yeni Bakı Beynəlxalq Dəniz Ticarət Limanı və Bakı-Tbilisi-Qars dəmir yolu xətti kimi layihələrin icrasının artıq yekunlaşmaqda olduğunu və bu layihələrin fəaliyyətə başlamasından sonra Asiya ilə Avropa arasındakı ticarət yolunun tarixi marşrutuna qayıdacağını qeyd edən türkiyəli nazir Türkiyə iş adamlarına Azərbaycana investisiya yatırmağı tövsiyə edib.\nAzərbaycan Respublikası Dövlət Gömrük Komitəsinin sədri Aydın Əliyev iki ölkə arasındakı bütün sahələrdə səmərəli, işgüzar əlaqələr qurulduğunu, bu əlaqələrin gömrük işi sahəsində də sürətlə inkişaf etdiyini bildirib. Son illər Azərbaycanda aparılan islahatlar hesabına xarici investorlara güzəştlərdən, gömrük sahəsində tətbiq edilən yeni sistem və layihələrdən bəhs edən Aydın Əliyev sahibkarlar üçün ölkədə münbit şərait yaradıldığını diqqətə çatdırıb.\nKomitə sədri iki ölkə arasındakı iqtisadi münasibətlərin yalnız ticarət sahəsində deyil, istehsal və emal sahəsində də inkişafının vacibliyinə toxunub və bu məqsədlə Azərbaycanda türkiyəli iş adamları üçün münbit şəraitin mövcud olduğunu qeyd edib. Komitə sədri onu da bildirib ki, Azərbaycanda istehsal edilən hər hansı məhsul MDB bazarına gömrük vergi və rüsumlarından azad şəkildə daxil olur ki, bu da investorların bazar probleminin əhəmiyyətli dərəcədə həllinə kömək göstərir.\nAydın Əliyev son dövrlər bəzi türkiyəli iş adamlarının da gömrük vergi və rüsumlarından yayınmaq məqsədilə idxal etdikləri malların dəyərini aşağı göstərməyə çalışdıqlarını bildirib və onları qanunvericiliyin tələblərinə əməl etməyə çağırıb. “Bəzi hallarda türk sahibkarlar Azərbaycanda mal tədarükü zamanı vergi ödəməkdən yayınmağa çalışırlar. Sabah Türkiyə ilə Saziş imzalanacaq. Bu Saziş imkan verəcək ki, bu cür halların qarşısını rahatlıqla alaq. Biz ölkəmizə investisiya yatırmaq, məhsul idxal etmək istəyənlərə hər cür şərait yaradırıq”, - deyə Aydın Əliyev vurğulayıb.\nGörüşün sonunda sahibkarları maraqlandıran suallar ətraflı cavablandırılıb.\nTarix: 19-07-2017 |\n20 İyul Millət vəkili: “Mehriban xanım Əliyeva iclasda bir sıra mühüm məsələlərə toxundu"


Bakı Ali Neft Məktəbinin tələbəsi Beynəlxalq Astronavtika Konqresində iştirak edib\nAna səhifə » Elm » Bakı Ali Neft Məktəbinin tələbəsi Beynəlxalq Astronavtika Konqresində iştirak edib\nABŞ-ın paytaxtı Vaşinqton şəhərində Beynəlxalq Astronavtika Federasiyasının Baş Assambleyasında keçirilmiş seçkilər zamanı Bakı şəhəri 2022-ci ildə keçiriləcək Beynəlxalq Astronavtika Konqresinə ev sahibliyi etmək hüququnu qazanıb. Bu mötəbər tədbirə ev sahibliyi etməyə namizəd olan şəhərlər arasında Sinqapur, Rio-de-Janeyro və Nyu-Dehli şəhərləri də olub.\nBakı Ali Neft Məktəbindən AZƏRTAC-a bildiriblər ki, 68 ölkəni təmsil edən 398 təşkilatın üzv olduğu federasiya kosmik sahədə fəaliyyət göstərən ən mötəbər beynəlxalq təşkilatdır. 1950-ci ildən bəri fərqli ölkələrdə keçirilən Beynəlxalq Astronavtika Konqresi təşkilatın əsas tədbiridir. Konqres zamanı iştirakçılar kosmos sahəsinə aid aktual trendləri və ən son innovasiyaları izləmək fürsəti əldə edirlər.\nAzərbaycan builki Beynəlxalq Astronavtika Konqresində geniş tərkibli nümayəndə heyəti ilə təmsil olunub. Nümayəndə heyətində Bakı Ali Neft Məktəbinin proseslərin avtomatlaşdırılması mühəndisliyi ixtisasının magistrantı Ramil Şükürov da yer alıb. Mötəbər beynəlxalq tədbir barədə fikirlərini bölüşən Ramil Şükürov bildirib ki, bu konqresin iştirakçısı olduğu üçün çox sevinir: “70-ci Beynəlxalq Astronavtika Konqresinin Vaşinqton şəhərində keçirilməsi əslində təsadüfi deyildi. Bu konqres Aya enişin 50-ci ildönümünə həsr olunduğu üçün məhz ABŞ-ın paytaxt şəhərində keçirildi. Tarixə bir qədər nəzər salsaq, görərik ki, konqres düz 46 il əvvəl - 1973-cü il oktyabr ayında keçmiş Sovet İttifaqında yalnız bir dəfə məhz Bakı şəhərində keçirilib. Bu da öz növbəsində Azərbaycan dövlətinin kosmonavtika tarixinin təməlini qoyub. Nəticə etibarilə, növbəti ildə təbii ehtiyatların tədqiqi üzrə kosmik texnologiyaların köməyilə elmi mərkəz yaradılıb və kosmik tədqiqatların aparılmasına start verilib. Həmin illərdə tədbirdə dünyanın 17 ölkəsindən 1500-dən çox nümayəndə iştirak edib. Hazırda isə bu konqres kosmos ictimaiyyətinin 6 mindən çox nümayəndəsini bir araya toplamağa nail olub. Bu il Bakı şəhəri hər il keçirilən Beynəlxalq Konqresə ev sahibliyi etmək üçün öz namizədliyini irəli sürüb. Bakı şəhərinin 2022-ci ildə keçiriləcək Beynəlxalq Astronavtika Konqresinə ev sahibliyi etmək hüququnu qazanmasında Cənubi Qafqazda ilk peyk operatoru olan “Azərkosmos”un böyük əməyi var. Bu konqres Azərbaycanın turizm sektoruna müsbət təsirini göstərməklə yanaşı, ölkəmizin adət-ənənələrini, tarixini və həqiqətlərini dünyaya bir daha nümayiş etdirməyə imkan yaradacaq. Müsbət təsirlərə turizm sektoru ilə birlikdə kosmik sahənin sürətli inkişafı və bu sahədə əlaqələrin genişləndirilməsi amilini də əlavə etmək olar”, - deyə Ramil Şükürov konqresin əhəmiyyətini qeyd edib.\nR.Şükürov konqresə dünyanın bir çox universitetlərindən tələbələr qatıldığını və tədbirdə kosmosun gələcəyi ilə bağlı keçirilən müxtəlif sessiyalarda iştirak etdiyini də deyib.


Dünyanı fəth edən ofisiant qız – FOTOLAR, VİDEO\n11 Mart 2014 17:12\n“Nə yaxşı ki, burdayam”...\nOna bir dəfə qulaq asmaq yetər. Yetər ki, sehrinə düşəsən və çıxa bilməyəsən...\nİsim Karsu Dönməz, ifa etdiyi mahnı “Domates, biber, patlıcan”...\nBəli, bəli, məşhur Barış Mançonun məşhur “Domates, biber, patlıcan”ı...\nAdı-soyadı türk olduğunu deyir. Türkcə oxuyur. Amma... Səsindəki biri-birindən əlvan rənglər bu qızın bir xalqa və bir mədəniyyətə aid olmadığını, sığmadığını bəyan edir...\nKarsu Dönməz… Yəqin ki, bu ad nəinki ölkəmizdə, hətta Türkiyənin özündə də yalnız son bir neçə ildə tanınıb və sevilib. Hollandiyanı ağladan səsin sahibi - Karsu 1970-ci illərdə Avropaya mühacirət edən sadə türk ailəsində doğulub.\nDünyanın ən nüfuzlu səhnələrindən biri olan Nyu-York Carnegie Hall-da nə az, nə çox, düz üç dəfə çıxış edib. İlk albomu “Confession” uzun müddət Hollandiya musiqi çarxlarına liderlik edib. İndoneziyadan tutmuş Monakoya qədər 20-dən çox ölkədə konsert verib. Haqqında dünyanın ən tanınmış rejissorlarından biri sənədli film çəkib. Ən təəccüblüsü isə Karsunun cəmi 23 yaşı var və planları olduqca çoxdur.\n1960-cı ildə Avropaya gedən babası tezliklə yenicə ailə quran ata və anasını da öz yanına çağırıb. Karsu 1990-cı ildə paytaxt Amsterdamda anadan olub. Ailəsi əslən Antakyanın Karsu kəndindəndir və atası qızına doğma kəndinin adını qoyub. Qürbət ölkədə hər dəfə qızını çağıranda tez-tez doğub böyüdüyü yerləri xatırlasın deyə.\nBeş-altı yaşı olanda atası ilə birlikdə televizora baxan Karsu piano çalan uzun saçlı, Enşteynə bənzəyən və qəribə hərəkətlər edən bir nəfəri görüb. Qəfildən atasına “mənə də pianino alın” deyə qışqırıb.\nKarsunu musiqi məktəbinə yazdırsalar da, ailə maddi çətinliklər ucbatından balaca qıza piano ala bilməyib və icarəyə götürüb. Bir il sonra – yəni Karsu 7 yaşında ikən anası maşın almaq üçün yığdıqları pulu balaca qızın musiqi həvəsinə qurban verib.\n“Pianinonu mənə sadəcə “istəyirəm” dediyim üçün aldıqlarını düşünmürəm. Atam özü də balaca olanda babamdan saz istəyib, babam isə “sən həkim ol, musiqi nədir” deyib. Görünür, atam illərdir ürəyində qalan arzularını mənim reallaşdırmağımı istəyib”.\nBirinci... Və həmişə Birinci...\nValideynlərinin türk olması və ənənəvi türk musiqisinə olan böyük marağı Karsunun qədim və mistik Anadolu musiqisinə yönəlməsinə, bir qədər sonra isə Şərq və Qərb ritmlərinin, boğazlarının bir səsdə cəmlənməsinə səbəb olub.Tezliklə müasir caz musiqisilə yanaşı, yeniyetmə qız Şopen, Motsart, Bax və Bethoven kimi klassiklərin əsərləri ilə də tanış olub.\nMahnı oxumağa isə təsadüfən, məktəbdə keçirilən bir müsabiqə zamanı başlayıb. Birinci il – ilk dəfə böyük səhnəyə çıxan və tamaşaçı ilə “görüşən” Karsu həyəcandan heç nə oxuya bilməyib, not dəftərini də əlinə alıb və səhnədən qaçıb. Növbəti il özünə inamı artan türk qızı birinciliyi qazanıb...\nAmsterdam o qədər də böyük şəhər deyil və tezliklə Karsunun istedadı dildən-dilə gəzib. Paytaxtda keçirilən bir açılış mərasiminə dəvət olunan 16 yaşlı qız Nilufərin “Çok uzaklarda” mahnısını ifa edib və tədbirdə iştirak edən Amerika səfirinin xanımı göz yaşlarını saxlaya bilməyib. Diplomat xanımı ilə eyni masada oturan valideynləri ona Karsu haqqında danışıblar, illərdir piano dərsi aldığını deyiblər. Karsunun həyatı məhz bu konsertdən sonra 180 dərəcə dəyişib.\nBir dəfə Amerikada\nAmerikaya yollanan 16 yaşlı bu qız xüsusi təqaüdlə Kinqstondakı prestijli “RhodeIsland” Universitetində musiqi təhsili alıb. Burada oxuyarkən Amerikanın sabiq prezidenti Bil Klinton təsadüfən onun ifasına qulaq asıb və heyran olub. Klintona diskini hədiyyə edən Karsu onu konsertinə dəvət edib...\nHələ 17 yaşındaykən Karsu “The Netherlands American Community Trust Foundation” qurumu tərəfindən Nyu-York Carnegie Hall-da konsert vermək üçün seçilən azsaylı sənətçilərdən biri olub. Amerikadan qayıdandan sora Hollandiya mətbuatının diqqət mərkəzində olan türk qızı dünyanın hər yerindən konsert təklifləri alıb. Fasilələrlə İndoneziya, Almaniya, Belçika, Suriya, İngiltərə və Türkiyəyə səfər edib.\nƏslində Karsu müğənni kimi ilk dəfə atasının Amsterdamda işlətdiyi “Kilim” restoranında çıxış etməyə başlayıb. Restoranda ofisiant işləyən balaca qız müştərilərin təkidi ilə restorandakı köhnə pianoda ifa etməyə başlayıb və bir müddət sonra “Kilim”in qapılarından uzun növbələr yaranıb...\nDünyaca məşhur rejissor, sənədli film ustası Mersedes Stalenhoef də onu məhz bu restoranda kəşf edib. Dostları ilə birlikdə kabab yemək üçün “Kilim”ə gələn ispaniyalı rejissor Hollandiyada cazla maraqlanan bir türk qızı görəndə təəccübünü gizlədə bilməyib. Çünki onun düşüncəsinə görə, Avropada türklər bir qədər “mühafizəkar və geridə qalmış” kimi tanınırdı. Karsuda öz gəncliyini görən Mersedes 5 il boyunca (2007-2012) Dönməzin həyat və yaradıcılığını izləyib və kameranın yaddaşına köçürüb. “Karsu” filmi ilə rejissor gənc istedadın Hollandiyada və dünyada tanınmasında böyük rol oynayıb.\n2008-ci ildə Karsu öz orkestrini yaradıb, bu heyətlə dünyanın müxtəlif və bir-birindən fərqli nöqtələrinə baş çəkib. Planlar qurmadan, təbii və anı yaşamağa çalışan gənc qız ötən il 50 nəfərlik orkestrlə Hollandiya küçələrində və Türkiyədə çoxsaylı konsertlər verib.\nAncaq hələ də ən gözəl konsertini dağda verdiyini deyir...\nDağ başında konsert...\nBelə ki, ötən yay Karsu və orkestri Kapadokyada yaşayan, xərçəng xəstəsi olan yaşlı bir türkün arzusu ilə dağlara çıxıb. İki həftəlik ömrü qalan bu yaşlı adam üçün xalq mahnıları ifa edən Karsu insanların gözündəki işığın onu xoşbəxt etdiyini söyləyir...\nHələ də məşhurluğa alışa bilməyən Karsu 19 yaşında CarnegieHall-da üçüncü dəfə çıxış edəndə 3 min nəfər onu ayaqüstə alqışlayıb və ilk dəfə o zaman “nə yaxşı ki, burdayam” deyib.\n“Heç vaxt risk etməkdən qorxmuram, öz-özümə “cəhd elə, əgər alınmasa, universitetə qayıdarsan” deyirəm. Anam da ali təhsilini 42 yaşında tamamlayıb. Buna görə də 50 yaşına çatanda başqalarına baxıb “kaş ki” deməkdənsə indi istədiyim işi görürəm”.\n“Türkiyəyə daha yaxınsan, yoxsa Hollandiyaya” sualına nifrət edir və bunun “ananı çox istəyirsən, yoxsa atanı” sualına bənzədir. Türkiyədə ən çox Sezen Aksu, Bilal Karaman, Jülide Öztürk, Şevval Sam, Leman Sam, Selda Bağcan və Fazıl Sayı dinləyir.\nHollandiya kraliçası Beatrisin ən sevimli müğənnilərindən biridir: “Bir dəfə konsertdə rastlaşdıq. Üç qızım var, üçü də sənin fanatındır, bütün günü səni dinləyirlər dedi. Sözün əsl mənasında, şok oldum”...\nTürkiyə ilk dəfə onu Günəri Civaoğlunun “Şəffaf oda” proqramındakı gözəl ifası ilə tanıyıb.\nHər il Türkiyədəki caz festivallarının qonağı olur, sonuncu dəfə fevralın 20-də İstanbulda böyük konsert proqramı ilə çıxış edən Dönməz Qətər, İordaniya, Belçika və Almaniya qastrollarına hazırlaşır.\nHollandiyanın Nora Consu adlandırılan Karsu Dönməz Əzizə Mustafazadə kimi virtuozlarla müqayisə olunur.\nKarsunun konsertinə gələnlər və onu dinləyənlərsə təəccüblərini gizlədə bilmirlər. Konsertinə modern Qərb musiqisi ilə başlayan Karsu Qaradəniz türkülərini də yad edib, Latın musiqisinə bir salam verir və yoluna bluz, fank, salsa ilə davam edir.\nÇox qəribə və çox maraqlı bir qız. Türk qızı...


“Jurnalistlərin evi ilə bağlı edilən müraciət təxribatdır…” - Rəşad Məcid - Azinforum.az İnformasiya Portalı\nAna səhifə / Media / “Jurnalistlərin evi ilə bağlı edilən müraciət təxribatdır…” – Rəşad Məcid\n“Jurnalistlərin evi ilə bağlı edilən müraciət təxribatdır…” – Rəşad Məcid\nHəmin müsahibəni təqdim edirik:- 60 yaşın, qarabağlılar demiş doqqazındasınız. İctimai statusunuzdan qaynaqlanan çəkişmələrin içərisində olduğunuzu nəzərə alsaq rahat həyat yaşadığınızı demək olmaz. Amma buna baxmayaraq mənə elə gəlir siz heç yaşlanmırsınız. 57 yaş ömrün hansı çağıdır?\n– Uşaq vaxtı mənim üçün 40 yaş böyük görünürdü. İndi düşünürəm yəqin 57 lap qoca görünər. AYB-də yaşı 80-ni keçən yazıçılar həmişə mənə deyirdilər sən uşaqsan. Deyirdim, necə yəni uşağam 50-dən çox yaşım var. Amma bu çox doğru bir fikirdir ki, insan özünü ruhən hansı yaşda hiss edirsə o yaşdadır. Ovqatım yaxşı olsaydı özümü indi 27-yaşımda da hiss edə bilərdim. Amma hazırda özümü daha qoca hiss edirəm.\n– Ovqatınız tez-tez dəyişir?\n– Son illər demək olar ki, hər saat dəyişir. Məsələn indi özümü 77 yaşında hiss edirəm. Bir az da içimdə məyusluq var.\n– 57 yaş sindromu yaşayırsınız, yoxsa məyusluğunuzun başqa bir səbəbi var?\n– Yaş sindromu məndə 45 yaşımda olmuşdu. 45 yaşım olanda fikirləşirdim ki, artıq qocalmışam. Amma sonra gördüm yox hər şey qaydasındadır (gülür). Yaşlanmaq qorxum yoxdur.\n– 57 illik həyatınızda bacardıqlarınız göz önündədir. Çox istəməyinizə rəğmən nələri bacarmamısınız?\n– Mənim “Dəlicəsinə” adlı bir essem var. Gənclərlə də hər dəfə görüşdə bu fikri deyirəm. Bir insan nəyisə dəlicəsinə istəsə mütləq ona çatır. Həyatda nələrə çatmamışamsa, deməli dəlicəsinə istəməmişəm. Əlbəttə, ən uğurlu insanların belə həyatlarında tərəddüd etdiyi məqamlar var. Məndə də bəzən “səhv yaşadım” düşüncəsi, ovqatı olur. Bu düşüncələr də insanı pessimist, həvəssiz edir.\n– “Bacarmadığım heç nə yoxdur” deyirsiniz yəni?\n– Yox elə demirəm. “Bacarmadığım şey yoxdur” iddiasında deyiləm. Dəlicəsinə istəmək enerji, zəhmət və əzmkarlıqdır. Görünür bunların hansısa məndə olmayıb . O qədər mənlik olmayan işlər olub ki, bacarmamışam. Məsələn, Ağdamda beş il musiqi məktəbinə getdim. Tar sinifini bitirdim. Amma sonra bütün muğamları unutdum, “Cücələrim”dən başqa heç nə ifa edə bilmədim (gülür).\n– Rəşad Məcidin özünə və ətrafa etiraf etməkdə çəkinmədiyi qüsuru, zəifliyi nədir?\n– Ovqat adamı olmağımı zəifliyim hesab edirəm. Bir də məndə arxayınlıq var. Bu cəhətimi də hardasa qüsur hesab edirəm. Hərdən də bu arxayınlığımı özümə bəraət qazandırmaq üçün babalarıma, seyidliyimə yozuram.\n– Türk şairlərindən birinin fikridir deyəsən. Deyir, həyatda uğur üçün deyil, xoşbəxtlik üçün çalışmaq lazımdır. Siz ən çox hansı üçün çalışmısınız?\n– Xoşbəxtlik an məsələsidir, amma onun ömrünü uzatmaq üçün zəhmət lazımdır. Ola bilsin məndə nə vaxtsa sona qədər alınmayıb. Az zəhmət çəkmişəm. Bu da dediyim kimi arxayınlığımın nəticəsidir. Bəlkə də bəzi məsələlərdə ümumiyyətlə məna görməmişəm ona görə belə alınıb.\n– İçinizdə az da olsa kimlərəsə qarşı ədalətsizlik etdiyiniz hissi varmı. Vicdanınız nə dərəcədə rahatdır?\n– Kinli insan deyiləm. Tez əsib-coşan adamam, amma tez də keçir. Kiməsə qarşı ədalətsizlik etdiyim anlar olsa belə bunu həmin adama etiraf edib üzr istəməkdən heç vaxt çəkinməmişəm. İndi də çalışıram ədalətsiz olmayım. Özümü ümumilikdə ədalətli insan hesab edirəm. Əlbəttə, kiməsə qarşı ədalətsizlik etdiyim məqamlar olub. Amma buna görə həmişə daxilən çox narahatlıq keçirtmişəm.\n– Platonik sevginiz olub?\n– İlk platonik sevgim uşaq vaxtı olub. Orta məktəbdə oxuyanda bir qızı sevirdim. Neçə illər o qızı uzaqdan-uzağa sevdim, heç kəlimə də kəsməmişdim. Sonra Elif Şəfəqə heyran olmuşam. “Baba və bic” romanını oxuyandan sonra onun haqqında bir yazı yazmışdım. Orda da qeyd etmişdim ki, hər dəfə kitablarını oxuyanda o qadına beş dəfə vurulmuşam. Ümumilikdə isə mən realist romantik adamam (gülür).\n– Bu gün Rəşad Məcid hər yerdə var. AYB-də sədr müavini, qəzet redaktoru, Əfv Məsələləri Komissiyasının üzvü, Mətbuat Şurasının İdarə Heyətinin üzvü. Yorulmursunuz?\n– Fiziki yorğunluğum olur. Amma mənəvi yorulmuram. Hər gün nə isə yenilik axtarıram. Əlbəttə, çərçivələr olanda bəzən həvəssiz oluram. Müəyyən çərçivədə fəaliyyət göstərmək insanı çox yorur.\n– Çərçivəni qırmaq üçün sizə nə lazımdı?\n– Mənim çərçivəni qıran vaxtım keçib. Əvvəl deyirdim qəzet redaktoru gərək 30 -35 yaşa qədər olsun. Çünki o yaşdan sonra insanın ətrafı daha da genişlənir. Məmurlarla, müxtəlif sferalarda çalışan rəhbər şəxslərlə münasibətlər yaranır. Bu da istər-istəməz media adamına mane olur. Məsələn, elə informasiyalar olur qalırsan qırıla-qırıla. Münasibətin olan adamlara görə yayımlaya bilmirsən və rəqibə uduzursan. Amma indi baxıram ki, gənclər məndən betərdir. Onlar da həddindən artıq çərçivədədirlər.\n– Amma müsahibələrinizin birində demişdiniz ki, ədəbiyyat, jurnalistika çərçivələri sındırmaqdır…\n– Mən hələ də bu düşüncədəyəm ki, ədəbiyyat, jurnalistika çərçivələri sındırmaqdır. Bir az üsyankarlıqdır. Görünmək və sayılmaq üçün obyektiv olmalısan, tənqidləri deməkdən çəkinməməlisən. Yoxsa, heç kim səni görməyəcək.\n– İndi tənqid səsləndirən adamlara deyingən deyirlər.\n– İndi daha çox cığallıq edirlər ona görə. Mütəmadi cığallıq da qeyri-ciddilik yaradır.\n– Həyatınızda hər nə qədər çərçivələr olduğunu desəniz də, ictimai mühitdə kifayət qədər müstəqil insan kimi tanınırsınız. Məsələn, Vüqar Səfərlinin bugünkü aqibətini təsəvvür edə bilirdinizmi? O vaxt Vüqar Səfərliyə bu gedişatın yaxşı nəticələrinin olmayacağını deyə bilirdinizmi?\n– Biz Mətbuat Şurasında uzun illər mətbuata dəstək konsepsiyası barəsində müzakirələr apardıq və hökumətə də təkliflər təqdim etdik. Belə bir dəstəyə ona görə ehtiyac duyulmuşdu ki, reklam bazarı çox məhdud idi, qəzet satışları azalırdı, qəzetlərin ümumiyyətlə fəaliyyət göstərəcəyi sual altında idi. Ona görə də belə bir dəstək labüd hesab olunurdu. Bununla bağlı müraciət olundu və kütləvi informasiya vasitələrinin inkişafına dövlət dəstəyi konsepsiyası qəbul olundu. 2009-cu ildə isə KVDF yaradıldı.\n– Fondun Müşahidə Şurasının üzvü olmusunuz. Həmin dövrdə KİVDF-də baş verən qanunsuzluqların nə qədərindən xəbərdar idiniz?\n– Fondun Müşahidə Şurasının üzvü olsam da bu məsələlərin çoxunun dərinliyində olmamışam. Çünki bir çox məsələlərdə hər zaman kənarda saxlanılmışam. Əlbəttə, jurnalistlər üçün tikilən binaların tikintisi, ora ayrılan vəsaitlər və sair məsələlərini biz ümumi təsdiq edirdik. Amma orda hansı proseslərin getdiyindən Müşahidə Şurasının üzvləri xəbərsiz idi. Lakin mənim Fondla bağlı ən ağrılı vaxtlarımdan biri 2019-cu ilin mart ayında baş verdi. O zaman qəzetlərin dövriyyəsinin azaldılması mütləq idi. Fikirləşdim ki, əgər bu labüddürsə, “525-ci qəzet” də həftədə iki dəfə daha qalın səhifələrə keçə bilər. Artıq qəzetlərin dövrü gedir. Amma burda da ədalət prinsipi gözlənilmədi. “525-ci qəzet”, “Şərq” və “Ədalət” qəzeti günaşırı nəşr olunsa da fondun himayəsində olan “Mövqe”qəzeti gündəlik nəşrinə davam etdi. Mən onda həqiqətən çox gərginlik keçirtdim. Hətta Cənab Prezidentə müraciət etmək istəyirdim. Mənə görə, fondun rəhbərinin təsisçisi olduğu və heç kimin bir dəfə də olsun açıb vərəqləmədiyi qəzetin gündəlik nəşrinin qüvvədə saxlanılması “525-ci qəzet”, “Ədalət” kimi qəzetlərə qarşı ədalətsizlik idi. O vaxt mən istər şəxsi müzakirələr zamanı, istərsə ümumi iclaslarda da bunu Vüqar Səfərliyə açıq şəkildə bildirmişəm. Nəticəsini zaman, tarix göstərdi. Ədalət öz yerini tapdı.\n– Əfv Məsələləri Komissiyasında korrupsiya hallarının baş verdiyi ilə bağlı söyləntilər dolaşır.\n– Əfv Məsələləri Komissiyasında hər hansı bir korrupsiyadan söhbət gedə bilməz.\n– Ramiz Mehdiyevdən sonra orda vəziyyət necədir?\n– Əfv Məsələləri Komissiyasında yeni tərkibdə bir neçə iclas keçirilib. Onu deyə bilərəm ki, iclaslar çox sərbəst keçirilir. Bəzən hansısa müraciətlərin müzakirəsi zamanı fikir müxtəlifliyi olur və biz onun nəticələrini səsvermə ilə müəyyənləşdiririk. Bu baxımdan ən demokratik proseslərdən biridir, deyə bilərəm.\n– Bu günə kimi Əfv Məsələləri Komissiyasında hansı təklifləriniz dəyərləndirilib?\n– Əfv Məsələləri Komissiyasının fəlsəfəsi odur ki, həm millət vəkilləri, həm hüquq mühafizə orqanlarının rəhbərləri, həm ictimaiyyətin nümayəndələri o cümlədən də Azərbaycan yazıçılarının nümayəndələri orda təmsil olunur. Məndən əvvəl Zəlimxan Yaqub, Vaqif Səmədoğlu Əfv Məsələləri Komissiyasının üzvü olublar. Burda ən müxtəlif baxışlar, humanizm əsas götürüldüyü üçün komissiyanın üzvləri sırasına həmişə yazıçılar da daxil olunub. 2016-cı ildən bu komissiyanın üzvüyəm. Mənim üçün əlbəttə, çox yeni bir situasiya idi. Hər komissiya iclasından sonra dərin bir narahatlıq və kədər olurdu məndə. İnsanın çiyinlərinə istər-istəməz ağır bir yük düşürdü. Ancaq getdikcə uyğunlaşdım. Elə cinayətlər var ki, hesab edirəm onu bağışlamaq olar. Məsələn, qız qaçırtmaq məsələsi. Bu barədə bir dəfə çıxış etdim. Mənim çıxışımdan sonra əvvəlki komissiyada 30-dan artıq bu səbəbdən həbsdə olan məhkumu azad etdilər. Ancaq yeni komissiyada qız qaçırma məsələsinə Aynur Sofiyevanın çıxışlarından sonra kəskin münasibət bəsləyirlər.\n– Yetkinlik yaşa çatmamış və zorla qaçırılan qızlara onların ailələrinə qarşı bunu ədalətsizlik hesab etmirsiniz?\n– Xeyr. Mən Aynur Sofiyevaya da bunu izah etmişdim. Yenə deyirəm. Bəzən qızqaçırtma zamanı 18-20 yaşlı gənci, bu prosesdə iştirak edən bir neçə dostu ilə birlikdə həbs edir və onlara ağır cəza verirlər. Hətta 4-5 il həbsdə yatandan sonra əfv üçün müraciət edirlər. Bu zaman qız da artıq ailə qurmuş olur. İndi də o fikirdəyəm ki, gənclik dəliqanlılığı, sevgi, bir az da mentalitetdən gələn qüsurlar olsa belə əgər aradan müəyyən zaman keçibsə, ailə qurulubsa, valideynlər arasında barışıq olubsa və ən əsası qız oğlanı bağışlayıbsa, onda əfv etmək mümkündür.\n– Tanınmış jurnalist Niyaz Niftiyev nəhayət ki, azadlığa buraxıldı. Bu vaxta qədər Niyazın həbsdə qalmasını nə dərəcədə ədalətli hesab edirsiniz?\n– Mən Niyazi həmişə çox sadə, təvazökar və saf bir insan kimi tanımışam. Onu, həm jurnalist kimi fəaliyyətində, həm Mətbuat Şurası İdarə Heyətinin üzvü kimi davranışlarında, eləcə də başqa tədbirlərdə hər zaman yaxşı bir ziyalı hesab etmişəm. Özüm də indiyənə kimi təəccüblənirəm və çox təəssüf hissi keçirirəm ki, Niyaz Bələdiyyə sədri seçildi və bir neçə gün işləyəndən sonra bu hadisə baş verdi. Vaxtaşırı Niyazın məsələsi gündəmə gətirilsə də təəssüf ki, həm ictimaiyyətdə, həm də hüquq-mühafizə orqanlarında soyuq münasibət var idi. Hesab edirəm ki, Niyazın hansısa ciddi səhvləri, cinayəti olmayıb. Ona görə də onun bu vaxta qədər həbsdə saxlanılıması Niyaza qarşı ədalətsizlikdir. Bu gün Niyaz artıq aramızdadır və bu məni həddindən artıq çox sevindirir.\n– AYB katibliyindən sədr müavini vəzifəsinə yüksəldiniz. Uzun illərdir çox insanlar sizi Anar müəllimin AYB-dəki varisi hesab edir. Özünüzü sədrlik kürsüsünə hazırlayırsınız?\n– Yazıçılar Birliyi ilə bağlı bu sualı mənə tez-tez verirlər və hər dəfə də mən Anar müəllimə can sağlığı arzulamaqla münasibət bildirirəm. Anar müəllimi Azərbaycan ziyalılığının böyük bir nümayəndəsi hesab edirəm. Mənim dünyagörüşümün formlaşamasında Anar müəllimin böyük rolu olub. 17 ildir Anar müəllimlə çiyin-çiyinə işləyirəm. Allah ona uzun ömür versin. AYB-nin sədri olmaq kimi bir iddiam, arzum olmayıb. AYB-dən qazancım Anar müəllimlə bir yerdə olub, ondan öyrənmək olub. Kədərli məqamlardan biri də odur ki, ədəbiyyat artıq əvvəlki kimi ictimaiyyətə təsir edə bilmir. Ona görə AYB-nin də əvvəlki gücü yoxdur. Bu günə qədər AYB ayaqda qalıbsa, bunu Anar müəllimə borcluyuq.\n– Bugünün Azərbaycan mediası haqqında hansı düşüncədəsiniz?\n– Media ilə bağlı məyusluğum var. Çünki Azərbaycanda bizim arzuladığımız kimi güclü media olmadı. Mən vaxtı ilə arzulayırdım ki, Azərbaycanda yüz səhifəlik qəzet buraxaq, güclü mediamız, biznes strukturumuz olsun. Xatırlayıram, 1998-ci ildə “525-ci qəzet”in illik dövriyyəsi 700 min dollara qalxmışdı. Elə fikirləşirdim ki, bu gələcəkdə 1 milyona qədər yüksələcək. Biz əməkdaşlarımıza ev də tikib verəcəyik, yaxşı maaş da verəcəyik. Amma 1998-ci ildən sonra, həm reklam bazarında monopoliya baş verdi, həm də bazara çoxlu xırda qəzetlər çıxmağa başladı və media biznes strukturuna çevrilə bilmədi. Biz də dövlətin dəstəyinə ehtiyac duyduq. Əgər dövlətin dəstəyi olmasaydı media yaşaya bilməyəcəkdi. Bu heç kimə sirr deyil ki, bütün dünyada media reklamla ayaqda durur. Azərbaycanda isə ümumiyyətlə reklam yoxdu. Bunun özü də çox təəccüblüdür. İqtisadi cəhətdən inkişaf etmiş bir ölkədə reklam yoxdur. Reklam olmadan media necə yaşaya bilər? Əgər reklam bazarı yaranmasa medianın düşdüyü bu vəziyyətdən çıxış yolu çətindir. Dövlətin dəstəyi isə sadəcə süni nəfəs verməkdir. İndi media adına iddialı saytlar da çoxdur. Əvvəllər deyirdim əlifbanı öyrənən kimi gəlib qəzet açırlar. İndi ümumiyyətlə heç əlifbanı bilməmiş gəlib sayt açıb, media adını iddia edirlər. Əslində, indi yaranan Media Agentliyinin işi də çətindir. Biz hazırlanan qanunun müzakirəsində də bir neçə dəfə iştirak etmişik. Sual verirəm, bu xaotik vəziyyətdə biz kimi media adlandıracağıq? Əgər biz hər ictimai fikrə təsir edən “Youtube”, “Tik-Tok” kanallarını media adlandırırqsa, onda mənim 4 yaşlı nəvəm İpəyin “İnstagram” səhifəsi də media sayılmalıdır?\n– Belə çıxır ki, ciddi medianı təyin etmək xeyli müşkülə çevrilib.\n– Bir dəfə Ramiz Rövşən ingilis şairinin misrasını söylədi. Misrada belə bir fikir var idi: “Dünyanın sonu, nə su basması ilə, nə alovla gələcək. Dünyanın sonu xaosla gələcək”. Bax, hazırda mediada xaotik bir vəziyyət yaranıb.\n– Jurnalistlərin mənzil ilə təmin olunması istər cəmiyyət tərəfindən, istərsə bir qrup ziyalılar, siyasi xadimlər tərəfindən birmənalı qarşılanmır. Hər dəfə bu sualla qarşılaşırıq: “Niyə jurnalistə mənzil verilməlidir?”. Sizcə jurnalistə mənzil verilməlidirmi?\n– Əslinə qalanda klassik düşüncəyə görə, dövlətin mediaya nə pul verməsi düz deyil, nə jurnalistə ev verməsi. Amma bu hansı səbəblərdən oldu, niyə oldu? Nə üçün biz dövlətə konsepsiya ilə müraciət etdik və bunun nəticəsində fond yaradıldı. Bunu ona görə etdik ki, yazılı mətbuat sıradan çıxırdı. Biz yazılı medianı yaşatmaq üçün son addım kimi bu addımı atdıq. Prezident elə birinci binanın açılışında da qeyd etmişdi ki, biz bilirik ki, jurnalistlərin əmək haqqı azdır, onlar bu əmək haqları ilə ev ala bilməzlər. Biz də bilirik bu olmaz. Amma real vəziyyəti də nəzərə almaq lazımdır.\n– Qəzet dövrü artıq bitib dediniz. Amma dünyanın başqa ölkələrində qəzet satışları hələ bu dövrün tam bitmədiyini göstərir. Azərbaycanda qəzetin əvvəlki nüfuzunu qaytarmaq üçün az da olsa ümid yoxdurmu?\n– Məncə yoxdur. Taleh Şahsuvarlı “Teleqraf” qəzetini buraxan vaxtlarda bir dəfə məni söhbətə çağırmışdı. Dedi, Rəşad müəllim gecə-gündüz çalışırıq qəzetin tirajı 2000-dən yuxarı qalxmır. Dedim, Taleh qəzetin tirajını 2000-dən yuxarı qaldırmaq imkanı olsaydı elə özüm qaldırardım da sənə niyə imkan verirdim? (gülür). O hoqqa qalmadı çıxartmayaq ki, qəzeti ayaqda saxlayaq. İndi də artıq sosial şəbəkələr, onlayn media gücü ələ aldı. Meydanda media adına iddialı həddindən artıq mənasız saytlar var. Kimin iki -üç status bəyənilirsə özünü jurnalist adlandırır. Kim mikrafonu alıb kameranın qarşısına keçib gic-gic danışırsa, o da özünü bloqer hesab edir. Ona görə də ən pisi bizim vəziyyətdir. İndi Media Agentliyi bu vəziyyəti tənzimləməyə çalışır. Amma belə baxıram bu vəziyyəti düzəltmək heç qanunla da mümkün olmayacaq.\n– Media İnkişaf Agentliyi müsabiqə elan etdi və bəzi saytlar dəstək aldılar. Kifayət qədər narazılıqlar da oldu. Ədalətsizliyə uğradığını hesab edən sayt rəhbərləri odlu-alovlu çıxışlar etdilər. Amma mən də siyahıya baxanda orda elə saytların adını gördüm ki, onların fəaliyyətləri ümumiyyətlə, Media İnkişaf Agentliyinin tərtib etdiyi kriteriyalara uyğun gəlmirdi. Obyektivlik nə dərəcədə təmin olunmuşdu?\n– Ola bilsin ki, müəyyən məsələlələrdə kriteriyalar uyğun gəlib. Amma indi ümumiyyətlə, dünyada, mediada saytların necə dəyərləndirilməsi üzərində müzakirələr aparılır. Müəyyən etməyə çalışırlar ki, hansı sayta aldadıcı başlığa görə girib çıxırlar, hansı saytda oxucu daha çox qalıb o material oxuyur. Gələcəkdə saytların reytinqi bununla ölçüləcək. Bəzi saytlar var eşidəndə ki, onların əməkdaşlarına nə qədər əmək haqqı verirlər, sayta nə qədər pul buraxırlar, necə dəbdəbəli ofislərdə fəaliyyət göstərirlər adamın tükləri biz-biz olur. “525-ci qəzet” 30 ilin qəzetidir, ofisi yoxdur. Amma üç-beş aydır açılan saytların dəbdəbəli ofisləri var. O jurnalistlərin keyfiyyəti də aşağıdır. Bir cümlə belə yaza bilmirlər. 1998-ci ildə mən Amerikaya gedəndə jurnalistika professorundan soruşdum ki, sizdə qəzet açmaq üçün nə lazımdır? Dedi, yekə cib. Mən məəttəl qalmışdım. Çünki 90-cı illərdə Azərbaycanda qəzet açmaq həm də bir ideya, zövq idi. Jurnalistika ilə o adamlar məşğul olurdu ki, onlar həqiqətən də yazmaya bilmirlər. İndi isə jurnalistika ancaq iş yerinə çevrilib. Ona görə də dəyərlər itib. Agentliyin işi əslində çox ağırdı. Baxıram yollar axtarırlar. Hansısa kirteriyalar qoyurlar. Amma bir də görürsən mənasız, amma IP-si çox olan sayt gəldi qazandı.\n– Millət vəkili Etibar Əliyevin son günlərdəki performansı ilə bağlı nə deyə bilərsiniz?\n– Etibar savadlı insandır. Amma hiss olunur ki, son günlər hadisələrə emosianal reaksiya verir. Ümumiyyətlə, sən ictimai fikrə o cür təlatümlü fikirlər yönəldirsənsə təbii ki, birmənalı qarşılanmayacaq. Sosial şəbəkədə də adamlara bir qıy lazımdır hücuma keçməyə. Bu dəfə də fikrini düzgün ifadə edə bilmədi deyə düşünürəm. Son günlərdə səsləndirdiyi fikirləri dəstəkləmək mümkün deyil. Əlbəttə, deputat birinci dərəcədə insanların, xalqın qarşısında məsuldur, xalqa xidmət üçün o yerdədir.\n– Junalistlər binasının şəhid ailələri və qazilərə verilməsi ilə bağlı Prezidentə ünvanlanan müraciətdə sizin imzanız yox idi. Sizə təklif gəlməmişdi, yoxsa gəlmişdi imtina etmişdiniz?\n– Mənə dedilər. Sadəcə imtina etdim. Bu müraciət yayımlanmamışdan əvvəl də bu söhbətlər gedirdi. Hətta Milli Mətbuat günü ərəfəsində hamımız danışmışdıq bu barədə. “Niyə jurnalistlərə ev verilir?” sualının açıqlamasını dəfələrlə izah da etmişik. Özüm də o binadan ev almışam, indi həmin evdə oğlum yaşayır. Mən elə ola-ola gedib o müraciətə imza ata bilməzdim. İki binadan baş redaktorlar, müavinlər ev alıb. İndi sıravi jurnalistlərə sıra çatıb. Üçüncü bina onlar üçün nəzərdə tutulmuşdu və mediada stajı az olan jurnalistlər ümidlərini o binaya bağlamışdılar. Bu məqamda da sən de ki, biz bu binanı veririk şəhid ailələrinə. Hesab edirəm bu addım jurnalistlərə qarşı ədalətsizlik idi. Bundan başqa, bu cəmiyyətdə qarşıdurma yaratmaq idi. Həssas yerdən vurmaq idi jurnalistləri. Mən ümid edirəm bu ideya heç reallaşmayacaq. Hər halda belə məsələlərdə həssas olmaq lazımdır. Jurnalistlər cəmiyyətin hər zaman üst, ziyalı, ictimai rəyi yönləndirən təbəqəsi olub.\n– Əvvəlki iki binada ədalətsiz ev əldə edənlər olduğu ilə bağlı illərdir ittihamlar səngimir.\n– Əlbəttə ədalətsizliklər olub. Elə adamlar var idi o binalarda haqqı olmadığı halda ev aldılar, ehtiyacı olanlar kənarda qaldı. Amma haqqı olmadan ev alanların sayı elə də çox deyildi inan. Uzaq başı elə adamların sayı 50 nəfər olardı. O binadakı 450 evdə indi yaşayan jurnalistlərin çoxu həqiqətən ehtiyacı olan jurnalist ailələridir.\n– Bu gün ümidini üçüncü binaya bağlayan jurnalistləri, elə məni də maraqlandıran bir sual var. Jurnalistlər üçün nəzərdə tutulan üçüncü binanın kitabı bağlandı, yoxsa hələ ümid var?\n– Mən düşünürəm ki, bu bina elə arzusunda olan jurnalistlərə veriləcək və verilməlidir. Bakı şəhərində şəhid ailələri o qədər çox deyil. Dövlətin bütün şəhid ailələrini evlə təmin etməyə gücü var. Bir tərəfdən də şəhid ailələrini bir binaya yığmaq düzgün deyil. Bunun mənəvi tərəfləri var. Hazırda evlərin paylanılması ilə bağlı kriteriyalar müəyyənləşdirməyin özü çətin bir məsələ kimi qarşıda dayanır. Amma düşünürəm ki, bir az ictimai fikrə diqqət yetirilsə Azərbaycanda hansı jurnalistlərin o evlərə ehtiyacının olmasını müəyyən etmək elə də çətin olmayacaq. Bunun üçün uzunmüddətli araşdırmalar aparmağa ehtiyyac yoxdur.\n– Ağdama niyə getmədiniz?\n– Getmək istəmədim. Ağdamı gedib o cür görməyə can atmadım. Mənim uşaqlığım Ağdamda keçib. Uşaqlığımın keçdiyi yerləri gedib o vəziyyətdə görmək çox ağırdı. Oranı gedib görsəydim xəyallarım itəcəkdi. Amma qocalığımı, ya Ağdamda, ya da Şuşada keçirəcəm.\n– Özünüzü yenə məğlub hiss edirsiniz?\n– Məğlub kompleksim şübhəsiz ki, keçib getdi. Ağdama getməsəm də Şuşaya “Xarı Bülbül Festivalı”na getdim. İlk şeirimi 15 yaşımda Şuşaya həsr etdiyim “Cıdır düzü” adlı şeir yazmışdım və 42 il sonra mayın 13-də səhər “Şuşa” adlı bir şeir yazdım. Uşaqlığımın keçdiyi küçələrdə gəzdim. Düzdü, Şuşada da azərbaycanlıların yaşadığı evlərin çoxu uçub-dağılmışdı. O yerləri belə görmək, qulaqbatırıcı səssizlikdə, insansız keçələrlə gəzmək çox kədərli idi. Amma hər halda məğlub hissim yox idi.\nÖncəki AZTV-nin aparıcısından çağırış: “Bacardığınız qədər vaksin vurdurmayın”\nNövbəti Dövlət Reyestr Xidmətinin 12 saylı Şəki Ərazi İdarəsi vətəndaşlara zülm edir – Bir evə 76 qeydiyyat


Yeni başlayanlar üçün addım-addım Veb Dizayn Kılavuzu ▷ ➡ Creative Stop ▷ ➡\nYeni başlayanlar üçün addım-addım veb dizayn təlimatı\nBaşlamazdan əvvəl bunu oxuyun:\nBazarda yüzlərlə fərqli veb inkişaf platforması var.\nWordPress, Wix, Joomla, Drupal ... Sadəcə bir neçəsinin adını çəkmək üçün.\nSaytınızı sıfırdan da qura bilərsiniz, amma ilk növbədə iki səbəbə görə tövsiyə etməzdim:\nÇox uzun çəkir (ciddi)\nNəticə ən yaxşı halda orta olacaq ... əgər belə bir mütəxəssis olmasaydınız və bu məqaləni oxumursanız.\nAncaq hansını seçməlisiniz?\n2019-cu ildə ən populyar məzmun idarəetmə sistemləri bunlardır:\nWordPress (pulsuz) 52%\nWix (ödənişli) 7%\nJoomla (pulsuz) 4%\nSitefinity Tərəqqi (Pulsuz) 4%\nSquareSpace (ödənişli) 4%\nWeebly (Ödənişli) 2%\n1 Veb hosting al və domen adını daxil et\n2 Veb saytınızı qurmaq\n3 Tez başlanğıc paketini quraşdırın\n4 Məzmunu təşkil edin və idarə edin.\nVeb hosting al və domen adını daxil et\nVeb saytınızı yaratmaq üçün iki şeyə ehtiyacınız olacaq:\nAdı domain (veb ünvan YourSiteName.gr olaraq)\nVeb Hosting (saytınızı birləşdirən bir xidmətdir internet)\nqədər gözətçi şəkillər, məzmun və sayt faylları, bir web barındırma ortağına ehtiyacınız olacaq. Bir server olmadan saytınız onlayn görünməyəcək.\nÖz domen adınıza sahib olmaq, saytınızı başqa bir domenə (iistoselidamoy.my-free-website.com kimi) sahib olmaqdan daha peşəkar görünür və bu da çox əlverişlidir.\nAşağı xətt: veb hosting və domen adı olmadan, saytınız Yox olacaq\nBir domen adını harada qeyd edib veb hostinq əldə edə bilərəm?\nHostinq axtara biləcəyiniz bir çox xarici şirkət var. Buna görə, Yunanıstanda həm domen adının qeydiyyatı, həm də veb saytınızı yerləşdirmək üçün bir neçə nüfuzlu şirkət tapa bilərsiniz. Yeni bir istifadəçinin həm domen adı, həm də eyni provayderdə hostinqə sahib olması ümumiyyətlə daha asandır (veb dizayn səyahətinizə başlayanda özünüzü görə biləcəksiniz).\nEtibar edə biləcəyiniz ən yaxşı tanınan şirkətlərdən bəziləri.\nvə başqaları əlbəttə\nDomen adımızı seçdikdən və satın aldıqdan sonra (bir domen adı və əlbətdə .com və ya .gr uzantısı ilə asan bir şey seçməyi təklif edirəm), biz də hosting paketini seçirik. Səhifənin tələblərindən asılı olaraq düzgün yaşayış yeri seçməlisiniz. Ən yaxşı həll nisbətən kiçik bir paketlə başlamaq və yol boyu böyümək istəməyinizə baxmaqdır (əksər şirkətlər bu keçidi çox asanlaşdırır).\nProseduru tamamladıqdan sonra növbəti addım DNS-lərinizi qeyd etməkdir. Şirkət, barındırma paketi aktivləşdirildikdən sonra sizə bunun necə edilməsi barədə təlimat, həmçinin domen adınızın hosting paketinizi "görməsi" üçün verməli olduğunuz məlumatları göndərəcəkdir.\nDomen adınızı satın aldıqdan və hostinginizi qurduqdan sonra yolunuzdadır! İndi veb saytınızı işə salmağın vaxtıdır. Etməli olduğunuz ilk şey, CMS-i host paketinizə quraşdırmaqdır. Əksər şirkətlərdə idarəetmə sistemi olaraq quraşdırılmış cpanel və ya plesk var və saytın qurulması prosesində sizə çox kömək edəcəyinə inanın.\nBeləliklə, burada daha çox CMS istifadə etməyə qərar verməlisən. Beləliklə, bu, hər hansı bir təcrübəsiz istifadəçi üçün olduqca çətin bir seçimdir və şübhəsiz ki, "ən yaxşı" CMS (məzmun idarəetmə sistemi) olan müxtəlif məqalələr və bir çox fikir axtarmısınız. Sizi çıxılmaz vəziyyətdən çıxarmaq və oxuduqlarınızı əsaslandırmaq üçün sizə deyirəm Xeyir YOXDUR. Bir məzmun idarəetmə sistemini öyrənməyə sərf edəcəyiniz çox vaxt var və bunu qurmağınız lazım olan veb saytın ehtiyaclarından asılı olaraq redaktə və təkmilləşmə üçün necə istifadə etməyinizi istəyirsiniz.\nDaha çox soruşsanız, ən yaxşısı budur ki, indi sizə deyəcəkdir WordPress. Əlbətdə doğru deyil, amma bu hər kəsin şəxsi fikridir. Şəxsən mən hər şeyin müsbət və mənfi cəhətləri olduğunu düşünürəm. Şəxsi nöqteyi-nəzərdən, əgər kimsə məndən CMS ilə daha çox məşğul olmaq istəyirsənsə soruşsaydın, təklif edərdim Joomla (bağışlayın wordpress) burada inkişaf etdirə bilmədiyim çox və müxtəlif səbəblərdən. Ancaq bu əlbəttə ki, şəxsi fikirdir ... hamısını (ya da heç olmasa WordPress, Joomla və Drupal) sınamağım və hansının sizə daha uyğun gələcəyinə qərar verməyim daha yaxşı olardı. Ancaq onları sınamaq dedikdə, dərin qazmaq, necə işlədiklərini öyrənmək və deməkdir yazmaq məqalənin sonunda niyə niyə seçdiniz? Joomla (Pis olduğumu bilirəm).\nDaha çox CMS seçdiyinizi düşünsək, quraşdırma nöqtəsinə keçək. Buradakı şirkətlərin əksəriyyəti bazarda mövcud olan ən populyar CMS-ləri quraşdıraraq sizə istifadəyə hazır skriptlər təqdim edir. Bacarmaq qaçmaq Bu skripti və veb saytınızı əsas Joomla şablonu və ya WordPress mövzusu ilə hazırlayın. Ancaq bunu da tövsiyə etməzdim. Yenə də bir çox səbəbdən (daha çox şey öyrəndiyiniz zaman özünüzü başa düşəcəksiniz), amma daha da əhəmiyyətlisi nə etdiyinizi və seçdiyiniz CMS-in necə işlədiyini addım-addım anlamalısınız.\nBeləliklə, bir saytı tamamilə "istifadəyə hazır" etmək seçiminə getmədiyimizi, bir neçə addım daha atacağımız varianta getdiyimizi söylədik. Hər şeydən əvvəl, yeni başlayanlar üçün saytlarının ehtiyaclarına və estetikasına uyğun bir Joomla şablonu və ya WordPress mövzusu seçmələri yaxşıdır. İnternette bir çox şirkət var ki, orada işləmək və böyük nəticələr əldə etmək üçün bir çox peşəkar şablon və ya mövzu tapa bilərsiniz. Ayrıca, hansının sizin üçün ən yaxşısına qərar verməyinizə qədər pul xərcləmək istəmirsinizsə, bir çoxu pulsuzdur, birini də pulsuz seçə bilərsiniz. Pulsuz olsa da, bir çox şirkət sürətli bir başlanğıc paketi təklif edir (bir dəfə quraşdırılmış bu paket sizə istehsalçının demosunda gördüyünüz kimi bir veb sayt verəcəkdir). Sözügedən paketi yükləyin və davam edin.\nYaratmaq verilənlər bazası\nBir CMS işləməsi üçün bunun arxasında bir verilənlər bazası olmalıdır. Beləliklə, verilənlər bazası yaratmaqla başlayırıq. İdarəetmə plesk və ya cpanel ilə əlaqəli olduğumuz provayderdən asılı olaraq hər ikisində verilənlər bazası seçimi olacaq.\nYuxarıda göstərdiyimiz kimi, bazanın yaradılması prosesi oxşardır. Yalnız verilənlər bazamızın adını, verilənlər bazasının istifadəçisini və şifrəsini göstərməliyik. Növbəti addım verilənlər bazasında dəyişiklik etmək üçün icazə vermək və əlbəttə ki, səhifəmizdə ən yaxşı təhlükəsizliyi əldə etmək çətin və mürəkkəb olmalıdır istifadəçimizə qoyduğumuz kodu unutmamalıyıq.\nTez başlanğıc paketini yükləyin\nNövbəti addım seçdiyimiz sürətli başlanğıc paketini serverimizə köçürməkdir. Bu iki yolla edilə bilər. Ya bir fayl ötürmə proqramı ilə (məsələn filezilla) və ya birbaşa cpanel və ya plesk-dən. İçəridə olduğumuz üçün ikinci varianta gedək. Tez Başlanğıc faylı ümumiyyətlə.zip. Faylın yüklənməsinə başlamazdan əvvəl, paketin açılması yaxşı olardı, çünki hər bir sürətli başlanğıc paketinin içərisində hər biri CMS-in bəzi versiyalarına uyğun olan bir çox fayl və qovluq var (hər zaman deyil, lakin dəfələrlə olmasına baxmayaraq bu sürətli başlanğıc paketləri sizin üçün asanlaşdırdıqları müddətdə başlıqlı və açılır).\nBeləliklə, yükləmək istədiyimiz paketi tapdığımız yerə və fayl menecerinə və ya fayl idarəçiliyinə gedək. Orada hosting paketimizdə olan bütün fayl və qovluqların siyahısı təqdim ediləcək və tətbiq olunmaması üçün hər birinin nə olduğunu sadəcə sizə public_ qovluğuna ehtiyacımız olduğunu izah etməyəcəyəm.html. Bu qovluğa daxil olduqdan sonra sənədlərimizi yükləmək üçün qutuyu göstərmək üçün yükləyəcəyik. Orada sürətli başlanğıc sənədini atırıq və serverə yüklənməsini gözləyirik.\nTransfer başa çatdıqdan sonra faylı public_html qovluğuna açacağıq və qovluq içərisində birdən yaradılan çox sayda fayl görəcəyik. Bu düşünməkdən qorxmamalı olduğunuz məqamdır, amma işlərin çoxu görülür və demək olar ki, tamamlandıq.\nTez başlanğıc paketini quraşdırın\nNövbəti addım Quickstart paketini quraşdırmaqdır. Ancaq burada çox kömək edə bilmirəm. Hər CMS-in niyə öz addımları var və niyə hər tez başlanğıc paketinin şirkətdən asılı olaraq digər paketdən bir çox fərqi var. Bununla birlikdə, yaxşı tərəf odur ki, hər bir şirkət paketi hər addımda necə quraşdıra biləcəyinizi ətraflı izah edir.\nÜmumiyyətlə, hər bir CMS-də 3-4 addım tamamlamalısınız. Səhifənin girişi üçün şifrə ilə saytınızın adını və istifadəçini daxil edin və əvvəllər yaratdığımız verilənlər bazasından məlumat daxil edin. Son addım quraşdırma başa çatdırmaqdır. Quraşdırma prosesini izah edən hər bir CMS üçün minlərlə təlim var, ancaq şübhəsiz ki, Quickstart paketini yükləyən şirkət haqqında məlumat tapa bilərsiniz.\nAddım-addım təlimatları izləyin və addımları bitirdikdən sonra veb saytınızı şirkətdən gördüyünüz eyni demoya hazır olacaqsınız.\nMəzmunu təşkil edin və idarə edin.\nBeləliklə, indi administrator olaraq daxil oldunuz və istədiyiniz hər hansı bir dəyişiklik etməyə hazırsınız. Yenə də daha ətraflı məlumat verə bilmərəm, çünki hər bir CMS üçün tam bir məqalə yazmalıyam. Hər CMS üçün dərsliklər və dərsliklər istəyirsinizsə, onları rəsmi saytlarında tapa bilərsiniz.\nÜmid edirəm bir dərəcədə kömək etdim. Ümid edirəm ki, növbəti dərslərdə hər bir CMS üçün quraşdırılması və konfiqurasiyası üçün ətraflı bir bələdçi olacaqdır!\n* İnternet və göz atın, Necədir, google\nDaha yaxşı WiFi üçün beş devolo məsləhət\nPDF kilidini açmaq üçün proqramlar


Elmar Məmmədyarov: "Ermənistan tərəfindən atəşkəsin pozulması davam etdirilir" - Report.az\nElmar Məmmədyarov: "Ermənistan tərəfindən atəşkəsin pozulması davam etdirilir"\n3 Aprel, 2016 14:36\nBakı. 3 aprel. REPORT.AZ/ Cəbhədə yaranmış son gərginliklə əlaqədar xarici işlər naziri Elmar Məmmədyarov Almaniya Federativ Respublikasının xarici işlər naziri və hal-hazırda ATƏT-in fəaliyyətdə olan sədri Frenk Valter Ştanmayer və Avropa İttifaqının Cənubi Qafqaz üzrə xüsusi nümayəndəsi Herbert Salber ilə telefonla danışıb.\nXİN-dən "Report"a verilən məlumata görə, Elmar Məmmədyarov Ermənistanın qoşunların təmas xəttində yaranmış gərginlik ilə əlaqədar həmkarına məlumat verib.\nO bildirib ki, mülki şəxsləri hədəfə alaraq, qoşunların təmas xətti boyunca ağır atəş vasitələrindən istifadə etməklə Ermənistan tərəfindən Azərbaycan silahlı qüvvələrinin mövqeləri intensiv atəşə tutulub. Mülki insanların təhlükəsizliyini təmin etmək və Ermənistanın təxribatçı addımlarının qarşını almaq üçün Azərbaycan silahlı qüvvələrinin zəruri cavab tədbirləri gördüyünü deyən nazir Elmar Məmmədyarov Ermənistan tərəfindən atəşkəsin pozulmasının davam etdirildiyini qeyd edib. O əlavə edib ki, bu kimi gərginliyin yaranmasının əsas səbəbi Ermənistan qoşunlarının işğal olunmuş Azərbaycan ərazilərində qeyri-qanuni mövcudluğudur.


11 Mart 2021, 11:28\nMartın 10-da saat 09 radələrində Bakı şəhəri, Xətai rayonu, Sabit Orucov küçəsi 28 ünvanında yerləşən çayxanada xadimə işləyən Baxşiyeva Mahirə Hüseyn qızının üzərində çoxsaylı kəsilmiş-deşilmiş xəsarətlərlə zorakılıq əlamətləri olan meyitinin aşkar edilməsi barədə rayon prokurorluğuna məlumat daxil olub. Xətai rayon prokurorluğundan Criminal.az-a daxil olan məlumata görə, cinayət prosessual qanunvericiliyinin tələblərinə əsasən, prokurorluq əməkdaşları tərəfindən məhkəmə-tibb ekspertinin iştirakı ilə hadisə yerinə və meyitə baxış keçirilib, digər prosessual hərəkətlər yerinə yetirilib.\nFaktla bağlı Xətai rayon prokurorluğunda Cinayət Məcəlləsinin 120.1-ci (qəsdən adam öldürmə) maddəsi ilə cinayət işi başlanıb. Zamin Baxşiyev şübhəli şəxs qismində tutularaq istintaqa cəlb edilib, cinayətin predmeti olan bıçaq, həmçinin iş üçün əhəmiyyət kəsb edən digər maddi sübutlar müvafiq qaydada qablaşdırılaraq götürülüb. Hazırda cinayət işi üzrə istintaq hərəkətləri davam etdirilir.


Avropada qazın qiyməti maksimum bahalaşdı - YALAN.info\nSentyabr 30, 2020 Sentyabr 30, 2020\nYazar:YALAN.info 0 Açıqlama Avropa, qaz, qiymət, qiymətlər\nAvropada qazın qiyməti qalxmağa başlayıb.\nKorrespondent.net xəbər verir ki, may ayında min kubmetr qazın orta qiyməti 55 dollar idisə, indi 137 dollardır. İndiki qiymət 2020-ci ilin başlanğıcından bu yana ən yüksək göstəricidir.\nSoyuq hava səbəbindən qiymətin qısa zamanda 10 dollar artdığı vurğulanıb.\nAsiyada da qazın bahalaşdığı bildirilir. Orada qiymətlər 180 dollara çatıb.\n2020-ci ildə Avropaya 163 milyon 328 min barel həcmində xam neft daşınıb\nBelçika səfiri və Avropa Birliyinin nümayəndəsi Azərbaycan XİN-ə çağırıldı\nDekabr 21, 2015 YALAN.info 0